
Gratum mihi est vobis praesentare Missas Proprias pro 
Confoederatione Benedictinarum Congregationum. Convenienter 
eis additur Calendarium proprium Sanctorum a S. Congrega¬ 
tione pro Cultu Divino die 22 Junii 1972 pro Confoederatione 
Benedictina approbatum. Etiamsi fieri non potuit, ut festa 
omnia, singulis Congregationibus vel Monasteriis propria, hoc 
fasciculo comprehenderentur, ea quae hic ponuntur liturgicis 
Commissionibus variarum Congregationum exemplo esse et 
adiutorio in componendis Missis propriis vix dubitandum est. 

Lectiones Sollemnitatum, Festorum et Memoriarum, quae 
obligatoriae sunt, in extenso ponuntur. Lectiones vero Memo¬ 
riarum ad libitum celebrandarum solis locis quibus in Sacris 
Bibliis reperiuntur indicantur, pro iis Monasteriis, in quibus 
altiore ritu celebrantur. 

Gratiae quam maximae exhibendae sunt Domno Henrico 
Ashworth, ex Abbatia B.M.V. de Quarreria, Secretario liturgicae 
Commissionis Confoederationis O.S.B., qui indefesso labore hoc 
opus perfecit. 

Utinam vitae sanctorum Monachorum et sanctarum Monia- 
lium nobis omnibus exemplum sint et, dum eos in hac via 
veneramur, ipsi pro nobis in patria apud Deum intercedant. 

Romae, ex Abbatia Sancti Anselmi, 

die 8 Decembris 1974 

>5 Rembertus G. Weakland, O.S.B. 

Abbas Primas 


N.B. MR = Missale Romanum, Typis polyglottis Vaticanis, 1970. 
Pro cantu gregoriano Missarum Propriarum, vide Graduale 
Romanum, 1974, pp. 859-883 Missae Propriae O.S.B. 

KALENDARIUM PROPRIUM CONFOEDERATIONIS 
BENEDICTINAE 


I ANU ARIUS 


1. In octava Nativitatis: 

SOLLEMNITAS SANCTAE 
DEI GENETRICIS MARIAE 

2. Ss. Basilii Magni et Gregorii Nazianzeni, 
episcoporum 

6. IN EPIPHANIA DOMINI 

7. S. Raimundi de Penyafort, presbyteri * 

10. S. Gregorii Nysseni, episcopi 

13. S. Hilarii, episcopi et Ecclesiae doctoris 

15. Ss. Mauri et Placidi, discipulorum S. Patris 
Benedicti 

17. S. Antonii, abbatis 

20. S. Fabiani, Papae et martyris 
S. Sebastiani, martyris 

21. S. Agnetis, virginis et martyris 

22. S. Vincentii, diaconi et martyris 

24. S. Francisci de Sales, episcopi et Ecclesiae doctoris 

25. IN CONVERSIONE S. PAULI, APOSTOLI 

26. Ss. Roberti, Alberici et Stephani, abbatum 
Cisterciensium 

27. Ss. Timothei et Titi, episcoporum 
S. Angelae Merici, virginis 

28. S. Thomae de Aquino, presbyteri et Ecclesiae 
doctoris 

31. S. Ioannis Bosco, presbyteri 

Dominica post diem 6 Januarii: 

IN BAPTISMATE DOMINI 


SOLLEMNITAS 

Memoria 

SOLLEMNITAS 

Memoria 

Memoria 

Memoria 

Memoria 

FESTUM 


Memoria 

Memoria 

FESTUM 


FEBRUARIUS 

2. IN PRESENTATIONE DOMINI FESTUM 

3. S. Ansgarii, episcopi 

S. Blasii, episcopi et martyris 


Quando non indicatur gradus celebrationis, est Memoria ad libitum. 

5. S. Agathae, virginis et martyris 

6. Ss. Pauli Miki et sociorum, martyrum 
8. S. Hieronymi Emiliani 

10. S. SCHOLASTICAE, VIRGINIS 

11. S. Benedicti Anianensis, abbatis 
B. Mariae Virginis de Lourdes 

14. Ss. Cyrilli, monachi, et Methodii, episcopi 

17. Ss. Fundatorum Ordinis Servorum 
Beatae Mariae Virginis 

21. S. Petri Damiani, episcopi et Ecclesiae doctoris 

22. CATHEDRA S. PETRI, APOSTOLI 

23. S. Polycarpi, episcopi et martyris 


MARTIUS 


4. S. Casimiri 

7. Ss. Perpetuae et Felicitatis, martyrum 

8. S. Ioannis a Deo, religiosi 

9. S. Franciscae Romanae, religiosae 

17. S. Patricii, episcopi 

18. S. Cyrilli Hierosolymitani, episcopi 
et Ecclesiae doctoris 

19. S. IOSEPH, SPONSI BEATAE MARIAE VIRGINIS 
21. TRANSITIX ? SANCTI BENEDICTI, ABBATIS 

23. S. Turibii de Mongrovejo, episcopi 
25. IN ANNUNTIATIONE DOMINI 


APRILIS 


2. S. Francisci de Paola, eremitae 

4. S. Isidori, episcopi et Ecclesiae doctoris 

5. S. Vincentii Ferrer, presbyteri 

7. S. Ioannis Baptistae de la Salle, presbyteri 
11. S. Stanislai, episcopi et martyris 
13. S. Martini I, papae et martyris 
21. S. Anselmi, episcopi et Ecclesiae doctoris 

23. S. Adalberti, episcopi et martyris 
S. Georgii, martyris 

24. S. Fidelis de Sigmaringen, presbyteri et martyris 

25. S. MARCI, EVANGELISTAE 

28. S. Petri Chanel, presbyteri et martyris 

29. S. Catherinae Senensis, virginis et Ecclesiae 
doctoris 

30. S. Pii V, papae 


Memoria 

Memoria 

FESTUM 

Memoria 

Memoria 

FESTUM 

Memoria 


Memoria 

Memoria 

SOLLEMNITAS 

FESTUM 

SOLLEMNITAS 


Memoria 

Memoria 

FESTUM 

Memoria 




MAIUS 


1. S. loseph, opificis 

2. S. Athanasii, episcopi et Ecclesiae doctoris 

3. Ss. PHILIPPI ET IACOBI, APOSTOLORUM 

11. Ss. Odonis, Maioli, Odilonis, Hugonis et 

B. Petri Venerabilis abbatum Cluniacensium 

12. Ss. Nerei et Achillei, martyrum 
S. Pancratii, martyris 

14. S. MATTHIAE, APOSTOLI 

15. S. Pacomii, abbatis 

18. S. Ioannis I, papae et martyris 

19. S. Caelestini, papae et eremitae 

20. S. Bernardini Senensis, presbyteri 

25. S. Bedae Venerabilis, presbyteri et Ecclesiae 
doctoris 

26. S. Gregorii VII, papae 

S. Mariae Magdalenae de' Pazzi, virginis 
S. Philippi Neri, presbyteri 

27. S. Augustini Cantuariensis, episcopi 

31. IN VISITATIONE BEATAE MARIAE VIRGINIS 


Memoria 

FESTUM 

Memoria 


FESTUM 

Memoria 


Memoria 


FESTUM 


Dominica I post Pentecosten: 

SANCTISSIMAE TRINITATIS • -4 : 4- : ? f 

Feria V post SANCTISSIMAM TRINITATEM: SOLLEMNITAS 

SANCTISSIMI CORPORIS ET 

SANGUINIS CHRISTI SOLLEMNITAS 


Feria VI post Dominicam II post Pentecosten 

SACRATISSIMI CORDIS IESU SOLLEMNITAS 

Sabbato post dominicam II post Pentecosten: 

Immaculati Cordis Beatae Mariae Virginis 


IUNIUS 


1. S. Iustini, martyris 

2. Ss. Marcellini et Petri, martyrum 

3. Ss. Caroli Lwanga et sociorum, martyrum 

5. S. Bonifatii, episcopi et martyris 

6. S. Norberti, episcopi 

9. S. Ephraem, diaconi et Ecclesiae doctoris 
11. S. Barnabae, apostoli 

13. S. Antonii de Padova, presbyteri et Ecclesiae 
doctoris 

19. S. Romualdi, abbatis 

21. S. Aloisii Gonzaga, religiosi 

22. S: Ioannis Fisher, episcopi et Thomae More, 
martyrum 

S. Paulini Nolani, episcopi 


Memoria 

Memoria 

Memoria 


Memoria 

Memoria 

Memoria 

Memoria; 

Memoria 

SOLLEMNITAS 


24. IN NATIVITATE S. IOANNIS BAPTISTAE 

27. S. Cyrilli Alexandrini, episcopi et Ecclesiae doctoris 

28. S. Irenaei, episcopi et martyris 

29. SS. PETRI ET PAULI, APOSTOLORUM 

30. Ss. Protomartyrum S. Romanae Ecclesiae 


IULIUS 


3. S. THOMAE, APOSTOLI 

4. S. Elisabeth Lusitaniae 

5. S. Antonii Mariae Zaccaria, presbyteri 

6. S. Mariae Goretti, virginis et martyris 

11. S. PATRIS BENEDICTI, ABBATIS 

12. S. Ioannis Gualberti, abbatis 

13. S. Henrici 

14. S. Camilli de Lellis, presbyteri 

15. S. Bonaventurae, episcopi et Ecclesiae doctoris 

16. B. Mariae Virginis de Monte Carmelo 

21. S. Laurentii de Brindisi, presbyteri et Ecclesiae 
doctoris 

22. S. Mariae Magdalenae 

23. S. Birgittae, religiosae 

25. S. IACOBI, APOSTOLI 

26. Ss. Ioachim et Annae, parentum 
B. Mariae Virginis 

29. Ss. Marthae, Mariae et Lazari, hospitum Domini 

30. S. Petri Chrysologi, episcopi et Ecclesiae doctoris 

31. S. Ignatii de Loyola, presbyteri 


AUGUSTUS 


1. S. Alfonsi Maria de' Liguori, episcopi et Ecclesiae 
doctoris 

2. S. Eusebii Vercellensis, episcopi 

4. S. Ioannis Mariae Vianney, presbyteri 

5. In dedicatione basilicae S. Mariae 

6. IN TRANSFIGURATIONE DOMINI 

7. Ss. Xysti II, papae, et sociorum, martyrum 
S. Caietani, presbyteri 

8. S. Dominici, presbyteri 

10. S. LAURENTII, DIACONI ET MARTYRIS 

11. S. Clarae, virginis 

13. Ss. Pontiani, papae et Hippolyti, presbyteri, 
martyrum 

15. IN ASSUMPTIONE BEATAE MARIAE VIRGINIS 

16. S. Stephani Hungarii 

19. S. Bernardi Tolomei, abbatis 
S. Ioannis Eudes, presbyteri 

20. S. Bernardi, abbatis et Ecclesiae doctoris 


Memoria 

SOLLEMNITAS 

FESTUM 

SOLLEMNITAS 

Memoria 

Memoria 

FESTUM 

Memoria 

Memoria 

Memoria 


Memoria 

Memoria 

FESTUM 

Memoria 

FESTUM 

Memoria 

SOLLEMNITAS 

Memoria 

21. S. Pii X, papae 

22. Beatae Mariae Virginis Reginae 

23. S. Rosae de Lima, virginis 

24. S. BARTHOLOMAEI, APOSTOLI 

25. S. Ludovici 

S. Ioseph de Calasanz, presbyteri 

27. S. Monicae 

28. S. Augustini, episcopi et Ecclesiae doctoris 

29. In Passione S. Ioannis Baptistae, martyris 


SEPTEMBER 

3. S. GREGORII MAGNI, PAPAE ET ECCLESIAE 
DOCTORIS 

8. IN NATIVITATE BEATAE MARIAE VIRGINIS 

13. S. Ioannis Chrysostomi, episcopi et Ecclesiae 
doctoris 

14. IN EXALTATIONE SANCTAE CRUCIS 

15. Beatae Mariae Virginis Perdolentis 

16. Ss. Cornelii, papae, et Cypriani, episcopi, martyrum 

17. S. Hildegardis, virginis 

S. Roberti Bellarmino, episcopi et Ecclesiae 
doctoris 

19. S. Ianuarii, episcopi et martyris 

21. S. MATTHAEI, APOSTOLI ET EVANGELISTAE 

26. Ss. Cosmae et Damiani, martyrum 

27. S. Vincentii de Paul, presbyteri 

28. S. Venceslai, martyris 

29. SS. MICHAELIS ET OMNIUM ANGELORUM 

30. S Hieronymi, presbyteri et Ecclesiae doctoris 


OCTOBER 

1. S. Teresiae a lesu Infante, virginis 

2. Ss. Angelorum Custodum 

4. S. Francisci Assisiensis 

6. S. Brunonis, eremitae 

7. Beatae Mariae Virginis a Rosario 

9. Ss. Dionysii, episcopi, et sociorum, martyrum 

S. Ioannis Leonardi, presbyteri. 

14. S. Callisti I, papae et martyris 

15. S. Teresiae de Avila, virginis et Ecclesiae doctoris 

16. S. Hedvigis, religiosae 

S. Margaritae Mariae Alacoque, virginis 

17. S. Ignatii Antiocheni, episcopi et martyris 

18. S. LUCAE, EVANGELISTAE 

19. Ss. Ioannis de Brebeuf et Isaac Jogues, 
presbyterorum et sociorum, martyrum 
S. Pauli a Cruce, presbyteri 

23. S. Ioannis de Capestrano, presbyteri 

24. S. Antonii Mariae Claret, episcopi 

28. SS. SIMONIS ET IUDAE, APOSTOLORUM 


Memoria 

‘Memoria' 

FESTUM 

Memoria 

Memoria 

Memoria 

Memoria 


FESTUM 

FESTUM 

Memoria 

FESTUM 

Memoria 

Memoria 


FESTUM 

Memoria 

FESTUM 

Memoria 


Memoria 

“Memoria 

Memoria 

Memoria 

Memoria 


Memoria 


Memoria 

FESTUM 


FESTUM 



NOVEMBER 


1. OMNIUM SANCTORUM 

2. IN COMMEMORATIONE OMNIUM FIDELIUM 
DEFUNCTORUM 

3. S. Martini de Porres, religiosi 

4. S. Caroli Borromeo, episcopi 
7. S. Willibrordi, episcopi 

9. IN DEDICATIONE BASILICAE 
LATERANENSIS 

10. S. Leonis Magni, papae et Ecclesiae doctoris 

11. S. MARTINI TURONENSIS, EPISCOPI 

12. S. Theodori Studitae, abbatis 

S. losaphat, episcopi et martyris 

15. S. Alberti Magni, episcopi et Ecclesiae doctoris 

16. S. Gertrudis, virginis 

17. S. Margaritae Scotiae 

S. Elisabeth Hungariae, religiosae 

18. In Dedicatione basilicarum Ss. Petri et Pauli, 
apostolorum 

19. S. Mechtildis, virginis 

21. In Praesentatione Beatae Mariae Virginis 

22. S. Caeciliae, virginis et martyris 

23. S. Clementis I, papae et martyris 

24. S. Clementis I, papae et martyris- 
24. S. Columbani, abbatis 

26. S. Silvestri, abbatis 
30. S. ANDREAE, APOSTOLI 

Dominica ultima per annum: 

DOMINI NOSTRI IESU CHRISTI 
UNIVERSORUM REGIS 


DECEMBER 


3. S. Francisci Xavier, presbyteri 

4. S. loannis Damasceni, presbyteri et Ecclesiae 
doctoris 

5. S. Sabbae, abbatis 

6. S. Nicolai, episcopi 

7. S. Ambrosii, episcopi et Ecclesiae doctoris 

8. IN CONCEPTIONE IMMACULATA BEATAE 
MARIA VIRGINIS 

11. S. Damasi I, papae 

12. S. Ioannae Franciscae de Chantal, religiosae 

13. S. Luciae, virginis et martyris 

14. S. loannis a Cruce, presbyteri et Ecclesiae doctoris 
21. S. Petri Canisii, presbyteri et Ecclesiae doctoris 

23. S. loannis de Kenty, presbyteri 


SOLLEMNITAS 


Memoria 

FESTUM 

Memoria 

FESTUM 


Memoria 

Memoria 

Memoria 

FESTUM 

SOLLEMNITAS 

Memoria 

Memoria 

SOLLEMNITAS 

Memoria 

Memoria 

25. IN NATIVITATE DOMINI 

26. S. STEPHANI, PROTOMARTYRIS 

27. S. IOANNIS, APOSTOLI ET EVANGELISTAE 

28. SS. INNOCENTIUM MARTYRUM 

29. S. Thomae Becket, episcopi et martyris 
31. S. Silvestri I, papae 


Dominica infra octavam Nativitatis, vel, 
ea deficiente, die 30 Decembris: 
SANCTAE FAMILIAE IESU, 

MARIAE ET IOSEPH 


SOLLEMNITAS 

FESTUM 

FESTUM 

FESTUM 


FESTUM 

MISSAE PROPRIAE 
AD USUM 

CONFOEDERATIONIS BENEDICTINAE 


IANUARIUS 
Die 10 Ianuarii 

S. GREGORII NYSSENI, episcopi 

Ant. ad introitum 1 Sam 2, 35 

Suscitabo mihi sacerdotem fidelem, qui iuxta cor meum et ani¬ 
mam meam faciet, dicit Dominus. 

Collecta 

Deus, cuius laudes beatus Gregorius episcopus 

magno vitae et doctrinae splendore concinuit, 

concede propitius, 

ut quae retro sunt obliviscentes 

et ad priora nos iugiter extendentes, 

bravium supernae vocationis feliciter attingamus. 

Per Dominum. 

Lectio prior 

De feria vel: ex epistola beati Pauli apostoli ad Philippenses 

3,7-14 

Psalmus responsorius Ps 15, l-2a. 7-8. 9 et 11 (R.: 5a) 

R. Tu es, Domine, pars hereditatis meae. 

1. Conserva me, Deus, quoniam speravi in te. 

2. Dixi Domino: «Dominus meus es tu.» R. 

7. Benedicam Dominum qui tribuit mihi intellectum; 
insuper et in noctibus erudierunt me renes mei. 

8. Proponebam Dominum in conspectu meo semper, 
quoniam a dextris est mihi, non commovebor. R!. 

9. Propter hoc laetatum est cor meum, 
et exsultaverunt praecordia mea; 
insuper et caro mea requiescet in spe. 

11. Notas mihi facies vias vitae, 

plenitudinem laetitae cum vultu tuo, 
delectationes in dextera tua usque in finem. R/. 

Alleluia et versus ante evangelium Mt 5, 8 

(RJ. Alleluia). V. Beati mundo corde, 

quoniam ipsi Deum videbunt. (RJ. Alleluia). 


Evangelium 

De feria vel: secundum Matthaeum 5, l-12a 

Super oblata 

Suscipe, Domine, haec munera populi tui, 
quae tibi in beati Gregorii festivitate offerimus, 
ut per eadem, sicut confidimus, 
tuae pietatis sentiamus auxilium. 

Per Christum. 

Ant. ad communionem Io 10, 10 

Ego veni ut vitam habeant, 
et abundantius habeant, dicit Dominus. 

Post communionem 

Corporis sacri et pretiosi Sanguinis alimonia repleti, 
quaesumus, Domine Deus noster, 

ut, quo pia devotione gerimus, certa redemptione capiamus. 

Per Christum. 

(Vel: Missa 4 de Communi sanctorum: MR 716) 

Die 15 Ianuarii 


Ss. MAURI ET PLACIDI, DISCIPULORUM SANCTI PATRIS 

BENEDICTI 


Memoria 


Ant. ad introitum Cf. Ps 23, 5-6 

Isti sunt sancti, qui acceperunt benedictionem a Domino 

et misericordiam a Deo salutari suo, 

quia haec est generatio quaerentium Dominum. 

Collecta 

Deus, qui mirum nobis monasticae conversationis exemplar 
in beatis Mauro et Placido praebuisti, 
da nobis eorum sequi vestigia 

ut praemiorum quoque mereamur obtinere consortia. 

Per Dominum. 

Lectio prior 

Lectio epistolae primae beati Pauli apostoli 

ad Corinthios 1, 26-31 

Fratres: 

Videte vocationem vestram, fratres; quia non multi sapientes 
secundum carnem, non multi potentes, non multi nobiles. 

Sed quae stulta sunt mundi elegit Deus, ut confundat fortia; 
et ignobilia mundi et contemptibilia elegit Deus, et ea quae non 
sunt, ut ea quae sunt destrueret, ut non glorietur omnis caro in 
conspectu eius. 

Ex ipso autem vos estis in Christo Iesu, qui factus est nobis 
sapientia a Deo et iustitia et sanctificatio et redemptio; ut, que¬ 
madmodum scriptum est, « qui gloriatur, in Domino glorietur ». 

Psalmus responsorius Ps 14, 1-2. 3-4b. 4c-5 (R. lb) 

R. Iustus requiescet in monte sancto tuo, Domine. 

1. Domine, quis habitabit in tabernaculo tuo? 

Quis requiescet in monte sancto tuo? 

2. Qui ingreditur sine macula, et operatur iustitiam; 
qui loquitur veritatem in corde suo. R/. 

3. Qui non egit dolum in lingua sua, nec fecit proximo suo 
malum et opprobrium non intulit proximo suo. 

4. Ad nihilum reputatus est in conspectu eius malignus 
timentes autem Dominum glorificat. R/. 

Qui iurat in detrimentum suum et non mutat, 

5. qui pecuniam suam non dedit ad usuram et munera 
super innocentem non accepit. 

Qui facit haec, non movebitur in aeternum. R/. 

Alleluia et versus ante evangelium Mt 5, 3 

(R '}. Alleluia). V. Beati pauperes spiritu, 

quoniam ipsorum est regnum caelorum. (R!. Alleluia). 


Evangelium 

^ Lectio sancti evangelii secundum Lucam 12, 32-34 

In illo tempore: 

Dixit Iesus discipulis suis: « Nolite timere, pusillus grex, 
quia complacuit Patri vestro dare vobis regnum. 

Vendite quae possidetis et date eleemosynam. Facite vobis 
sacculos qui non veterascunt, thesaurum non deficientem in 
caelis, quo fur non appropriat, neque tinea corrumpit. 

Ubi enim thesaurus vester est, ibi et cor vestrum erit ». 

Super oblata 

Accepta tibi sint, quaesumus, Domine, 
munera nostrae servitutis 

pro beatorum Mauri et Placidi commemoratione 
altari tuo proposita, 

et concede, ut, a terrenis impedimentis absoluti, 
te solo divites efficiamur. 

Per Christum. 

Ant. ad communionem Ps 33, 9 

Gustate et videte quoniam suavis est Dominus: 
beatus vir, qui sperat in eo. 

Post communionem 

Per huius virtutem sacramenti, quaesumus, Domine, 
beatorum Mauri et Placidi exemplo 
deduc nos iugiter in tua dilectione, 
et opus bonum quod coepisti in nobis 
perfice usque in diem Christi Iesu. 

Qui vivit. 


Die 26 Ianuarii 

Ss. ROBERTI, ALBERICI ET STEPHANI, 
abbatum Cisterciensium 


Ant. ad introitum Ps 144, 10-11 

Confiteantur tibi, Domine, omnia opera tua, 
et Sancti tui benedicant 

tibi: gloriam regni tui dicent, et potentiam tuam loquentur. 

Collecta 

Deus, qui in sanctorum operibus 
religionis nobis testimonium reliquisti, 
da, quaesumus, 

ut, eorum eruditi spiritalibus institutis, 
eandem fidem per dilectionem exercere 
in bono opere studeamus. 

Per Dominum. 

Lectio prior 

De feria vel: ex epistola secunda beati Pauli apostoli 

ad Corinthios 4, 6-11 

Psalmus responsorius Ps 15, l-2a. 7-8. 9 et 11 (R/.: 5 a) 

(Vide supra die 10 Ianuarii in festo S. Gregorii Nysseni) 

Alleluia et versus ante evangelium Io 13, 34 

(RJ. Alleluia) f. Mandatum novum do vobis, dicit Dominus, 
ut diligatis invicem sicut dilexi vos. (RJ. Alleluia). 

Evangelium 

De feria vel: secundum Ioannem 


15, 9-17 


Super oblata 

Preces nostras, Domine, quaesumus, propitiatus admitte, 
et, ut digne tuis famulemur altaribus, 

Sanctorum tuorum nos intercessione custodi. 

Per Christum. 

Ant. ad communionem Ps 67, 4 

lusti epulentur, et exsultent in conspectu Dei, 
et delectentur in laetitia. 

Vel: Lc 12, 37 

Beati servi illi, quos, cum venerit Dominus, 

^invenerit vigilantes; amen dico vobis, quod praecinget se, 
et faciet illos discumbere, et transiens ministrabit illis. 

Post communionem 

Omnipotens sempiterne Deus, 

Pater totius consolationis et pacis, 
praesta familiae tuae in celebritate Sanctorum 
ad laudem tui nominis congregatae, 
ut, per Unigeniti tui sumpta mysteria, 
pignus accipiat redemptionis aeternae. 

Per Christum. 

(Vel: Missa 1 de Communi sanctorum: MR 713) 

FEBRUARIUS 


Die 10 Februarii 
S. SCHOLASTICAE VIRGINIS 


Festum 


Ant. ad introitum Cant 2 10, 11 

Surge, propera, amica mea,columba mea, et veni: 
iam enim hiems transiit, imber abiit et recessit. 

Collecta 

Deus, qui beatam Scholasticam virginem 

praecipue innocentiae lumine decorasti, 

da, nobis, intemerata tibi semper conversatione placere, 

ut te choris virginum celebrato delectemur in caelis. 

Per Dominum. 

Lectio prior 

Lectio libri Osee prophetae 2, 14b. 15b. 19-20 

Haec dicit Dominus: 

Ecce, ego ducam eam in solitudinem, et loquar ad cor eius; 
et canet ibi iuxta dies iuventutis suae, et iuxta dies ascensionis 
suae de terra Aegypti. 

Et sponsabo te mihi in sempiternum; et sponsabo te mihi 
in iustitia et iudicio, et in misericordia et in miserationibus, et 
sponsabo te mihi in fide, et scies quia ego Dominus. 

Psalmus responsorius Ps 44, 11-12. 14-15. 16-17 (R.: Cf Mt 25,6) 
RJ. Ecce Sponsus venit: exite obviam Christo Domino. 

11. Audi, filia, et vide, et inclina aurem tuam, 

et obliviscere populum tuum et domum patris tui; 

12. et concupiscet rex speciem tuam. 

Quoniam ipse est dominus tuus, et adora eum. Rf. 

14. Gloria nimis filia regis intrinsecus, 
texturis aureis circumamicta. 

15. In vestibus variegatis adducetur regi; 

virgines post eam, proximae eius, afferuntur tibi. Rb 

16. Afferuntur in laetitia et exsultatione, 
adducuntur in domum regis. 

17. Pro patribus tuis erunt tibi filii; 

constitues eos principes super omnem terram. R/. 

Lectio secunda 

Lectio libri Apocalypsis beati Ioannis apostoli 19, 1. 5-9a 

Ego Ioannes audivi quasi vocem turbarum multarum in 
caelo dicentium: « Alleluia, salus et gloria et virtus Deo nostro 
est». 

Et vox de throno exivit dicens: « Laudem dicite Deo nostro, 
omnes servi eius, et qui timetis eum, pusilli et magni ». 

Et audivi quasi vocem turbae magnae, et sicut vocem aqua¬ 
rum multarum, et sicut vocem tonitruorum magnorum, dicen¬ 
tium: « Alleluia, quoniam regnavit Dominus Deus noster omni¬ 
potens. Gaudeamus et exsultemus et demus gloriam ei, quia 
venerunt nuptiae Agni, et uxor eius praeparavit se. Et datum 
est illi ut cooperiat se byssino splendenti et candido »; byssinum 
enim iustificationes sunt sanctorum. 

Et dixit mihi: « Scribe: Beati qui ad cenam nuptiarum 
Agni vocati sunt ». 

Alleluia et versus ante evangelium Io 14, 23 

(Rb Alleluia). V. Si quis diligit me, sermonem meum servabit, 
et Pater meus diliget eum, 
et ad eum veniemus. (R/. Alleluia). 


Evangelium 

Lectio sancti evangelii secundum Lucam 10, 38-42 

In illo tempore: 

Intravit Iesus in quoddam castellum; et mulier quaedam, 
Martha nomine, excepit illum in domum suam. Et huic erat soror 
nomine Maria, quae etiam sedens secus pedes Domini audiebat 
verbum illius. 

Martha autem satagebat circa frequens ministerium; quae 
stet et ait: « Domine, non est tibi curae, quod soror mea reliquit 
me solam ministrare? Dic ergo illi ut me adiuvet ». 

Et respondens dixit illi Dominus: « Martha, Martha, sollicita 
es et turbaris erga plurima. Porro unum est necessarium: Maria 
optimam partem elegit, quae non auferetur ab ea ». 

Super oblata 

Muneribus votisque nostris, Domine, placatus intende, 
ipsa beatae Scholasticae precibus suscipiens gratiora, 
quae abscondita tibi vixit et cupit deservire. 

Per Christum. 

Praefatio * 

V. Dominus vobiscum. 

R/. Et cum spiritu tuo. 

V. Sursum corda. 

R/. Habemus ad Dominum. 

V. Gratias agamus Domino Deo nostro. 

R/. Dignum et iustum est. 

Vere dignum et iustum est, aequum et salutare, 
nos tibi semper et ubique gratias agere: 

Domine, sancte Pater, omnipotens aeterne Deus: 
per Christum Dominum nostrum. 

Qui Ecclesiam suam virginali candore gestiens adornari, 
beatam quoque Scholasticam voluit innocentiae nitere monilibus, 
et columbae tibi fieri simplicitate gratissimam. 

Sed et illam magni fratris Benedicti sanctitudini sociavit, 
ut ipso magistro te solum super cuncta requireret, 
et frondens in gratiam, tua per aevum dilectione gauderet. 

Et ideo cum Sanctis et Angelis Universis, 
te collaudamus, sine fine dicentes: 

Sanctus, Sanctus, Sanctus Dominus Deus Sabaoth. 

Pleni sunt caeli et terra gloria tua. 

Hosanna in excelsis. 

Benedictus qui venit in nomine Domini. 

Hosanna in excelsis. 

* Praefatio monasteriis Monialium propria. 

Ant. ad communionem 

Cor meum et caro mea 
exsultaverunt in Deum vivum. 


Ps 83, 3. 


Post communionem 

Quos sacramentis, Domine, caelestibus nutrivisti, 
fac ut fideli nos te diligamus amore, 
cuius ignibus beata Scholastica mirabiliter aestuavit. 
Per Christum. 


Die 11 Februarii 

S. BENEDICTI ANIANENSIS, abbatis 

Ant. ad introitum Ier 3, 15 

Dabo vobis pastores iuxta cor meum, et pascent vos 
scientia et doctrina. 

Vel: Dan 3, 84.87 

Sacerdotes Dei, benedicite Dominum; sancti et humiles corde, 
laudate Deum. 

Collecta 

Deus, qui beati Benedicti abbatis doctrina et exemplis 

vitam monasticam renovasti, 

eius intercessione concede propitius, 

ut perfectam disciplinam teneamus in Christo. 

Qui tecum. 

Lectio prior 

De feria vel: ex libro Sophoniae prophetae 2, 3; 3, 12-13 

Psalmus responsorius Ps 33, 2-3. 4-5. 6-7. 8-9. 10-11 (R?.: 12) 
RL Venite, filii, audite me, timorem Domini docebo vos. 

2. Benedicam Dominum in omni tempore, 
semper laus eius in ore meo. 

3. In Domino gloriabitur anima mea, 
audiant mansueti et laetentur. R 1. 

4. Magnificate Dominum mecum, 

et exaltemus nomen eius in idipsum. 

5. Exquisivi Dominum, et exaudivit me, 

et ex omnibus terroribus meis eripuit me. RJ. 

6. Respicite ad eum, et illuminamini, 
et facies vestrae non confundentur. 

7. Iste pauper clamavit, et Dominus exaudivit eum, 

et de omnibus tribulationibus eius salvavit eum. RJ. 

8. Vallabit angelus Domini in circuitu timentes eum, 
et eripiet eos. 

9. Gustate et videte quoniam suavis est Dominus; 
beatus vir qui sperat in eo. Rl. 

Alleluia et versus ante evangeiium Coi 3, 15 

(R/. Alleluia) V. Pax Christi exsultet in cordibus vestris, 
in qua et vocati estis in uno corpore. (R!. Alleluia). 


Evangeiium 

De feria vel: secundum Matthaeum 23, 8-12 

Super oblata 

Clementissime Deus, qui, vetere homine consumpto, 
novum secundum te in beato Benedicto creare dignatus es, 
concede propitius, ut nos pariter renovati 
hanc placationis hostiam tibi acceptabilem offeramus. 

Per Christum. 

Ant. ad communionem Mt 20, 28 

Filius hominis non venit ministrari, sed ministrare, 
et dare animam suam redemptionem pro multis. 

Post communionem 

Sumpsimus, Domine, sancti Benedicti Anianensis 
memoriam celebrantes, sacramenta caelestia; 
praesta, quaesumus, ut quod temporaliter gerimus, 
aeternis gaudiis consequamur. 

Per Christum. 

(Vel: Missa 5 de Communi sanctorum: MR 717) 

MARTIUS 


Die 21 Martii 

TRANSITUS SANCTI PATRIS BENEDICTI, ABBATIS 


Festum 

Ant. ad introitum 

Gratiam et gloriam dedit ei Dominus, et benedixit 
hereditati illius, et fecit domos eius tabernacula pacis. 

Collecta 

Deus, qui beatum Benedictum abbatem, Filii tui spiritu repletum, 
insignem fecisti perfectionis evangelicae praeceptorem, 
concede, nobis, 

ut eius illustrem ad caelos transitum recolentes, 
ad caritatis gloriaeque culmina festinemus. 

Per Dominum. 

Lectio prior 

Lectio libri Genesis 12, l-4a 

In diebus illis: 

Dixit Dominus ad Abram: « Egredere de terra tua et de 
cognatione tua et de domo patris tui, et veni in terram quam 
monstrabo tibi. Faciamque te in gentem magnam, et benedicam 
tibi et magnificabo nomen tuum, erisque benedictus. Benedicam 
benedicentibus tibi et maledicam maledicentibus tibi, atque 
in te benedicentur universae cognationes terrae ». 

Egressus est itaque Abram, sicut praeceperat ei Dominus. 

Psalmus responsorius Ps 1, 1-2. 3-4. et 6 (R!. Ps 39, 5a) 

R. Beatus vir qui posuit Dominus spem suam. 

1. Beatus vir qui non abiit in consilio impiorum 
et in via peccatorum non stetit, et in conventu 
derisorum non sedit; 


24 



2. Sed in lege Domini voluntas eius, et in lege eius 
meditatur die ac nocte. R/. 

3. Et erit tamquam lignum plantatum secus decursus 
aquarum, quod fructum suum dabit in tempore suo; 

et folium eius non defluet, sed omnia quaecumque faciet 
prosperabuntur. RJ. 

4. Non sic impii, non sic, sed tamquam pulvis, quem 
proicit ventus. 

6. Quoniam novit Dominus viam iustorum, 
et iter impiorum peribit. RJ. 


Vel: 

Psalmus responsorius Ps 132, 1-2. 3 (1$. 1) 

RJ. Ecce quam bonum et quam iucundum 
habitare fratres in unum. 

1. Ecce quam bonum et quam iucundum habitare 
fratres in unum. 

2. sicut unguentum optimum in capite, 
quod descendit in barbam, barbam Aaron, 
quod descendit in oram vestimenti eius. R?. 

3. Sicut ros Hermon, qui descendit in montes Sion. 

Quoniam illic mandavit Dominus benedictionem, 
vitam usque in saeculum. RJ. 


Lectio secunda 

Lectio epistolae beati Pauli apostoli ad Philippenses 4, 4-9 
Fratres: 

Gaudete in Domino semper; iterum dico: gaudete! Modestia 
vestra nota sit omnibus hominibus. Dominus prope. Nihil sol¬ 
liciti sitis, sed in omnibus oratione et obsecratione cum gratia¬ 
rum actione petitiones vestrae innotescant apud Deum. Et pax 
Dei quae exsuperat omnem sensum custodiat corda vestra et 
intelligentias vestras in Christo Iesu. 

De cetero, fratres, quaecumque sunt vera, quaecumque pu¬ 
dica, quaecumque iusta, quaecumque casta, quaecumque ama¬ 
bilia, quaecumque bonae famae, si qua virtus et si qua laus, 
haec cogitate; quae et didicistis et accepistis et audistis et vi¬ 
distis in me, haec agite; et Deus pacis erit vobiscum. 

Alleluia et versus ante evangelium Io 8, 31b-32 

ORJ. Alleluia). J. Si manseritis in sermone meo, 
vere discipuli mei eritis 

et cognoscetis veritatem, dicit Dominus (R/. Alleluia). 
Evangelium 

Lectio sancti evangelii secundum Ioannem 17, 20-26 

In illo tempore: 

Sublevatis lesus oculis in caelum, oravit dicens: «Pater 
sancte, non pro eis rogo tantum, sed et pro eis qui credituri sunt 
per verbum eorum in me; ut omnes unum sint, sicut tu, Pater, 
in me, et ego in te, ut et ipsi in nobis unum sint, ut credat 
mundus quia tu me misisti. 

Et ego claritatem, quam dedisti mihi, dedi eis, ut sint unum 
sicut et nos unum sumus. Ego in eis, et tu in me, ut sint con¬ 
summati in unum, et cognoscat mundus quia tu me misisti et 
dilexisti eos, sicut et me dilexisti. 

Pater quos dedisti mihi, volo ut, ubi sum ego, et illi sint 
mecum, ut videant claritatem meam, quam dedisti mihi; quia 
dilexisti me ante constitutionem mundi. 

Pater iuste, mundus te non cognovit; ego autem te cognovi, 
et hi cognoverunt quia tu me misisti. Et notum feci eis nomen 
tuum, et notum faciam, ut dilectio, qua dilexisti me, in ipsis 
sit, et ego in ipsis. 

Super oblata 

Suncti Benedicti, Domine, nobis subveniant benigna suffragia, 
ut qui haec munera purae sensu devotionis offerimus, 
nosmetipsos abnegantes, 

mereamur Christi passionum aeternaeque hereditatis esse 
consortes. 

Per Christum. 


26 



Praefatio 


V. Dominus vobiscum. 

Rb Et cum spiritu tuo. 

V. Sursum corda. 

R/. Habemus ad Dominum. 

V. Gratias agamus Domino Deo nostro. 

R/. Dignum et iustum est. 

Vere dignum et iustum est, aequum et salutare, 
nos tibi semper et ubique gratias agere: 

Domine, sancte Pater, omnipotens aeterne Deus: 
per Christum Dominum nostrum. 

Ipsius enim gratiae beatum Benedictum magno voluisti 
lumine collustrare, 

qui nihil eius amori censuit praeponendum 
et illi vero regi se filiosque tradidit servituros. 

Qui signis egregius moribusque praeclarus, praecipuus doc- 
tor est a te monasticae conversationis electus, ut orationis ope¬ 
re studioque virtutum, te revera quaererent homines et quae 
illis caelestia praeparasti. *** 

Haec igitur mira tuae largitatis munera cum gaudio col¬ 
laudantes ,hymnum tibi gloriae cum angelorum turbis concordi 
voce proferimus sine fine dicentes: 

Sanctus, Sanctus, Sanctus Dominus Deus Sabaoth. 

Pleni sunt caeli et terra gloria tua. 

Hosanna in excelsis. 

Benedictus qui venit in nomine Domini. 

Hosanna in excelsis. 

Ant. ad communionem Prov 10, 6.7.11.12. 

Benedictio Domini super caput eius, 

et memoria illius cum laudibus; 

vena vitae os ipsius, quod erudivit plurimos. 


*** Haec verba monasterio Montis Casini propria : «Qui a te missus 
lucis doctor, est in caelum per viam lucis elatus, et per ducatum evangelii 
multos in saecula tibi populos adunavit». 


27 



Post communionem 

Qui beatus Benedictus, Domine, meruit ad te 
his mysteriis munitus ascendere, 
ipse nobis suae merito intercessionis obtineat, 
ut ad vitam aeternam bonis actibus gradiendi 
nobis amor semper incumbat. 

Per Christum. 


APRILIS 
Die 23 Aprilis 

S. ADALBERTI, episcopi et martyris 

Ant. ad introitum Cf 4 Esdr 2, 35 

Lux perpetua lucebit Sanctis tuis, Domine, 
et aeternitas temporum, alleluia. 

Collecta 

Deus, qui beatum Adalbertum episcopum 

in verbi ministerium elegisti et passionis agone sacrasti, 

concede, quaesumus, 

ut, eius exemplo ad audienda tua mandata solliciti, 

Evangelium tuum verbo simul et opere iugiter nuntiemus. 

Per Dominum. 

Lectio prior 

De feria vel: Lectio Actuum Apostolorum 20, 17-18a. 28-32.36. 

Psalmus responsorius Ps 30, 3cd-4. 6ab. 7b et 8a 15-16. 

17 et 20 (R. 6a) 

R. In manus tuas, Domine, commendo spiritum meum. 

3. Esto mihi in rupem praesidii, et in domum munitam, 
ut salvum me facias. 

4. Quoniam fortitudo mea et refugium meum es tu, 

et propter nomen tuum deduces me et pasces me. RJ. 

6. In manus tuas commendo spiritum meum; 
redemisti me, Domine, Deus veritatis. 

7. Ego autem in Domino speravi. 

8. Exsultabo et laetabor in misericordia tua, 
quoniam respexisti humilitatem meam. R/. 

15. Ego autem in te speravi, Domine; 

dixi: « Deus meus es tu, in manibus tuis sortes meae ». 

16. Eripe me de manu inimicorum meorum 
et a persequentibus me; Rb 

17. Illustra faciem tuam super servum tuum, 
salvum me fac in misericordia tua. 

20. Quam magna multitudo dulcedinis tuae, Domine, 
quam abscondisti timentibus te. 

Perfecisti eis, qui sperant in te, 
in conspectu filiorum hominum. R/. 


Alleluia et versus ante evangelium Lc 4, 18-19 

(R/. Alleluia). V. Evangelizare pauperibus misit me Dominus, 
praedicare captivis remissionem. (R/. Alleluia). 


Evangelium 

De feria vel: secundum Ioannem 12, 24-26 


Super oblata 

Suscipe, Domine, sacrificium placationis et laudis, 
quod in commemoratione beati martyris Adalberti 
tuae offerimus maiestati, 
ut nos perducat ad veniam, 
et in perpetua gratiarum constituat actione. 

Per Christum. 


Ant. ad communionem 2 Tim 2, 11-12 

Si commortui sumus cum Christo, et convivemus; 
si sustinebimus, et conregnabimus, alleluia. 

Post communionem 

Tua, Domine, sumpsimus dona caelestia 
de hodierna festivitate laetantes; 
praesta, quaesumus, 

ut, qui in hoc divino convivio mortem Filii tui annuntiamus, 

eiusdem resurrectionis et gloriae 

cum sanctis martyribus participes esse mereamur. 

Per Christum. 

(Vel: Missa 3 de Commune pastorum: MR 694; vel Missa 2 
de Commune sanctorum: MR 714) 


MAIUS 
Die 11 Maii 

Ss. ODONIS, MAIOLI, ODILQNIS, 
HUGONIS ET BEATI PETRI VENERABILIS 
abbatum Cluniacensium 


Memoria 


Ant. ad introitum Ps 91, 13-14 

lustus ut palma florebit, sicut cedrus Libani multiplicabitur; 
plantatus in domo Domini, in atriis domus Dei nostri. 


Collecta 

Deus, qui perfecte ambulantium coram te 

praesidium es et merces magna nimis, 

perfice, quaesumus, in nobis sanctae religionis affectum, 

ut, beatorum abbatum Cluniacensium exemplo et intercessione, 

viam caritatis dilatato corde curramus. 

Per Dominum. 

Lectio prior 

Lectio libri Siracidae 44, 1-15 

Laudemus viros gloriosos, et parentes nostros 
in generatione sua. 

Multam gloriam fecit Dominus; magnificentia sua a saeculo. 

Dominantes in potestatibus suis, 

homines magni virtute et prudentia sua praediti, 

nuntiantes in prophetis dignitatem prophetarum, 

et in imperantes in praesenti populo, 

et virtute prudentiae populis sanctissima verba; 

in peritia sua requirentes modos musicos, 

et narrantes carmina scripturarum; 

homines divites in virtute, pulchritudinis studium habentes, 
pacificantes in domibus suis. 

Omnes isti in generationibus gentis suae gloriam adepti sunt, 
et in diebus suis habentur in laudibus. 

Qui de illis nati sunt reliquerunt nomen narrandi laudes eorum. 
Et sunt quorum non est memoria; perierunt quasi non nati, 
et filii ipsorum cum ipsis. 

Sed illi viri misericordiae sunt, quorum pietates non defuerunt. 
Cum semine eorum permanent bona, hereditas sancta 
nepotes eorum, 

et in testamentis stetit semen eorum; 
et filii eorum propter illos 
usque in aeternum manent, semen eorum 
et gloria eorum non derelinquetur. 

Corpora ipsorum in pace sepulti sunt, 
et nomen eorum vivit in generationem 

et generationem; sapientiam ipsorum narrent populi, et laudes 
eorum nuntiet ecclesia. 

Psalmus responsorius Ps 23, 1-2. 3-4ab. 5-6 (Rb: 6) 

R/. Haec est generatio quaerentium faciem tuam, Domine. 

1. Domini est terra et plenitudo eius, 
orbis terrarum et qui habitant in eo. 

2. Quia ipse super maria fundavit eum, 
et super flumina firmavit eum. R?. 

3. Quis ascendet in montem Domini, 
aut quis stabit in loco sancto eius? 

4. Innocens manibus et mundo corde, 

qui non accepit in vanum nomen eius. R!. 

5. Hic accipiet benedictionem a Domino, 
et iustificationem a Deo salutari suo. 

6. Haec est generatio quaerentium eum, 
quarentium faciem Dei Iacob. R/. 

Alleluia et versus ante evangelium Io 8, 31b-32 

(R/. Alleluia). V. Si vos manseritis, in sermone meo, 
vere discipuli mei estis, 
et cognoscetis veritatem, dicit Dominus. 


Evangelium 

>$< Lectio sancti evangelii secundum Matthaeum 11, 25-30 

In illo tempore, respondens lesus dixit: « Confiteor tibi. 
Pater, Domine caeli et terrae, quia abscondisti haec a sapien¬ 
tibus et prudentibus, et revelasti ea parvulis. Ita, Pater, quoniam 
sic fuit placitum ante te. 

Omnia mihi tradita sunt a Patre meo, et nemo novit Filium, 
nisi Pater; neque Patrem quis novit, nisi Filius et cui voluerit 
Filius revelare. 

Venite ad me, omnes qui laboratis et onerati estis, et ego 
reficiam vos. 

Tollite iugum meum super vos et discite a me, quia mitis 
sum et humilis corde; et invenietis requiem animabus vestris; 
iugum enim meum suave est et onus meum leve ». 

Super oblata 

Munera nostra, Domine, sacris altaribus offerentes, 
in hac festivitate Sanctorum tuorum, 
quaesumus clementiam tuam, 
ut eadem et supremam tibi gloriam operentur, 
et uberrimam nobis gratiam assequantur. 

Per Christum. 

Ant. ad communionem Mt 11, 28 

Venite ad me, omnes qui laboratis et onerati estis, 
et ego reficiam vos, dicit Dominus. 

Post communionem 

Sacramentorum tuorum, Domine, 
communio sumpta nos salvet, 
et in tuae veritatis luce confirmet. 

Per Christum. 

Die 15 Maii 
S. PACOMII, abbatis 


Ant. ad introitum Mal 2, 6 

Lex veritatis fuit in ore eius, et iniquitas 
non est inventa in labiis eius; 
in pace et in aequitate ambulavit 
mecum, et multos avertit ab iniquitate. 

Collecta 

Deus, qui beatum Pacoj&ium abbatem 
ad doctrinae virtutumque culmina pervenire fecisti, 
concede, quaesumus, 
ut, eius exemplo, 

panem Verbi tui primum quaeramus 
a quo mentes lumen accipiunt et corda quietem. 

Per Dominum. 

Lectio prior 

De feria vel: ex epistola beati Pauli apostoli ad Galatas 

5, 22-6, 2 

Psalmus responsorius Ps 111, 1-2. 3-4. 5-7a. 7b~8. 9 (I?.: Ia) 
P/. Beatus vir qui timet Dominum 

1. Beatus vir qui timet Dominum, 
in mandatis eius cupit nimis. 

2. Potens in terra erit semen eius, 
generatio rectorum benedicetur. Rf. 

3. Gloria et divitiae in domo eius, 

et iustitia eius manet in saeculum saeculi. 

4. Exortum est in tenebris lumen rectis, 
misericors et miserator et iustus. R/. 

5. lucundus homo qui miseretur et commodat, 
disponit res suas in iudicio, 

6. quia in aeternum non commovebitur. 

7. In memoria aeterna erit iustus 

ab auditione mala non timebit. Rf. 

8. Paratum cor eius, sperans in Domino, 
confirmatum est cor eius, non timebit, 
donec despiciat inimicos suos. R 1. 

9. Distribuit, dedit pauperibus; 

iustitia eius manet in saeculum saeculi, 
cornu eius exaltabitur in gloria. R/. 

Alleluia et versus ante evangelium Mt 11, 28 

(R/. Alleluia). V. Venite ad me, 

omnes qui laboratis et onerati estis, 

et ego reficiam vos, dicit Dominus. (R!. Alleluia). 

Evangelium 

De feria vel: secundum Matthaeum 5, l-12a 

Super oblata 
Sacrificia, Domine, 

quae in hac festivitate sancti Pacomii tuae offerimus maiestati', 
nobis sint ad salutem efficacia, et tuae placita pietati. 

Per Christum. 

Ant. ad communionem Mt 5, 8-9 

Beati mundo corde, quoniam ipsi Deum videbunt: 
beati pacifici, quoniam filii Dei vocabuntur: 
beati qui persecutionem patiuntur propter iustitiam, 
quoniam ipsorum est regnum caelorum. 

Post communionem 

Sacro munere satiati, supplices te, Domine, deprecamur, 
ut, quod debitae servitutis celebramus officio, 
salvationis tuae sentiamus augmentum. 

Per Christum. 

Die 19 Maii 

S. CAELES TINI, papae, et eremitae 

Ant. ad introitum Cf Sir 45, 30 

Statuit ei Dominus testamentum pacis, et principem fecit eum, 
ut sit illi sacerdotii dignitas in aeternum. 

Collecta 

Deus, corona sanctorum et humilium celsitudo, 

qui beato Caelestino dedisti 

et in summo Ecclesiae tuae fastigio 

et in remotiore vita tibi humiliter deservire, 

eius nobis, quaesumus, intercessione concede, 

ut per angustam viam feliciter perveniamus ad vitam. 

Per Dominum. 

Lectio prior 

De feria vel: lectio libri Siracidae 3, 19-26 

Psalmus responsorius Ps 22, 1-3. 4.5.6 (R/.: 1) 

R/. Dominus pascit me, et nihil mihi deerit. 

1. Dominus pascit me, et nihil mihi deerit. 

2. in pascuis virentibus me collocavit, 
super aquas quietis eduxit me, 

3. animam meam refecit. 

Deduxit me super semitas iustitiae propter nomen suum. R/. 

4. Nam et si ambulavero in valle umbrae mortis, 
non timebo mala, quoniam tu mecum es. 

Virga tua et baculus tuus 

ipsa me consolata sunt. Rf. 

Alleluia et versus ante evangelium Mt 11, 28 

(R/. Alleluia). V. Benedictus es, Pater, Domine caeli et terrae, 
quia mysteria regni parvulis revelasti. (R/. Alleluia). 

Evangelium 

De feria vel: secundum Matthaeum 11, 25-30 

Super oblata 

Annue, nobis, quaesumus, Domine, 

ut in hae festivitate beati Caelestini, haec nobis prosit oblatio, 
quam immolando totius mundi tribuisti relaxari delicta. 

Per Christum. 

Ant. ad communionem Io 21, 17 

Domine, tu omnia nosti; tu scis quia amo te. 

Post communionem 

Acceptorum munerum virtus, Domine Deus, 
in hac festivitate beati Caelestini nobis effectus impleat, 
ut simul et mortalis vitae subsidium conferat, 
et gaudium perpetuae felicitatis obtineat. 

Per Christum. 


Die 11 Iulii 

SANCTI PATRIS NOSTRI BENEDICTI, ABBATIS 
SOLLEMNITAS 

Ant. ad introitum Ps 15, 5-6 

Dominus pars hereditatis meae et calicis mei: 
tu es qui restitues hereditatem meam mihi. 

Funes ceciderunt mihi in praeclaris; 
etenim hereditas mea praeclara est mihi. 

Collecta 

Deus, qui beatum Benedictum abbatem 

in schola divini servitii praeclarum constituisti magistrum, 

tribue, quaesumus, 

ut, amori tuo nihil praeponentes, 

viam mandatorum tuorum dilatato corde curramus. 

Per Dominum. 

Lectio prior 

Lectio libri Proverbiorum 2, 1-9 

Fili mi, si susceperis sermones meos, et mandata mea 
absconderis penes te, ut audiat sapientiam auris tua, inclina 
cor tuum ad cognoscendam prudentiam. Si enim sapientiam in¬ 
vocaveris et inclinaveris cor tuum prudentiae, si quaesieris 
eam quasi pecuniam et sicut thesauros effoderis illam, tunc in¬ 
telleges timorem Domini et scientiam Dei invenies; quia Domi¬ 
nus dat sapientiam, et ex ore eius prudentia et scientia. 

Custodiet rectorum salutem et proteget gradientes simpli¬ 
citer, servans semitas iustitiae et vias sanctorum custodiens. 
Tunc intelleges iustitiam et iudicium et aequitatem et omnem 
semitam bonam. 


Psalmus responsorius Ps 33, 2-3. 4-5. 10-11. 12-13. (R/.: 12) 

Rf. Venite, filii, audite me: 

timorem Domini docebo vos. R/. 

2. Benedicam Dominum in omni tempore, 
semper laus eius in ore meo. 

3. In Domino gloriabitur anima mea, 
audiant mansueti et laetentur. RJ. 

4. Magnificate Dominum mecum, 

et exaltemus nomen eius in idipsum. 

5. Exquisivi Dominum, et exaudivit me, 

et ex omnibus terroribus meis eripuit me. RJ. 

10. Timete Dominum, sancti eius, 
quoniam non est inopia timentibus eum. 

11. Divites eguerunt et esurierunt, 

inquirentes autem Dominum non deficient omni bono. R 1. 

12. Venite, filii, audite me: timorem Domini docebo vos. 

13. Quis est homo, qui vult vitam, 
diligit dies, ut videat bonum? R/. 

Lectio secunda 

Lectio epistolae beati Pauli apostoli ad Ephesios 4, 1-6 

Fratres: 

Obsecro vos, ego vinctus in Domino, ut digne ambuletis 
vocatione qua vocati estis, cum omni humilitate et mansuetu¬ 
dine, cum patientia supportantes invicem in caritate; solliciti 
servare unitatem spiritus in vinculo pacis. Unum corpus et 
unus spiritus, sicut vocati estis in una spe vocationis vestrae; 
unus Dominus, una fides, unum baptisma; unus Deus et Pater 
omnium, qui est super omnes et per omnia et in omnibus 
nobis. 


Vel 

Lectio secunda 

Lectio epistolae beati Pauli apostoli ad Colossenses 3, 12-17 
Fratres: 

Induite vos sicut electi Dei, sancti et dilecti, viscera mise¬ 
ricordiae, benignitatem, humilitatem, mansuetudinem, patien¬ 
tiam, supportantes invicem et donantes vobis ipsis si quis ad¬ 
versus aliquem habet querelam; sicut et Dominus donavit vobis 
ita et vos; super omnia autem haec caritatem, quod est vin¬ 
culum perfectionis. Et pax Christi dominetur in cordibus vestris, 
ad quam et vocati estis in uno corpore; et grati estote. 

Verbum Christi habitet in vobis abundanter, in omni sapien¬ 
tia docentes et commonentes vosmetipsos psalmis, hymnis, can¬ 
ticis spiritalibus, in gratia cantantes in cordibus vestris Deo; 
et omne quodcumque facitis in verbo aut in opere, omnia in 
Nomine Domini Iesu, gratias agentes Deo Patri per ipsum. 

Psalmus responsorius Ps 15, 1-2. 7-8. 9 et 11 (Rf. Cf. 5a) 

R?. Tu es. Domine, pars hereditatis meae. 

1. Conserva me, Deus, 
quoniam speravi in te. 

2. Dixi Domino: « Dominus meus es tu, 
bonum mihi non est sine te ». Rb 

7. Benedicam Dominum, qui tribuit mihi intellectum; 
insuper et in noctibus erudierunt me renes mei. 

8. Proponebam Dominum in conspectu meo semper, 
quoniam a dextris est mihi, non commovebor. Rf. 

9. Propter hoc laetatum est cor meum, 
et exsultaverunt praecordia mea; 
insuper et caro mea requiescet in spe. 

11. Notas mihi facies vias vitae, 

plenitudinem laetitiae cum vultu tuo, 
delectationes in dextera tua usque in finem. R/. 


Alleluia et versus ante evangelium Coi 3, 15 

(R!. Alleluia). V. Pax Christi dominetur in cordibus vestris, 
ad quam et vocati estis in uno corpore. 


Evangelium 

* Lectio sancti evangelii secundum Lucam 22, 24-27 

In illo tempore: 

Facta est contentio inter discipulos, quis eorum videretur 
esse maior. Iesus autem dixit eis: «Reges gentium dominantur 
eorum, et qui potestatem habent super eos "benefici” vocantur. 
Vos autem non sic; sed qui maior est in vobis fiat sicut minor, 
et qui praecessor est sicut ministrator. 

Nam quis maior est, qui recumbit an qui ministrat? nonne 
qui recumbit? Ego autem in medio vestrum sum sicut qui 
ministrat». 


Vel 

Alleluia et versus ante evangelium Mt 5, 9 

■ . 

(R/. Alleluia). V. Beati pacifici, 
quoniam filii Dei vocabuntur. 

Evangelium: Mt 5, l-12a 

In illo tempore: Videns Iesus turbas ascendit in 
montem... 

Vel 

Alleluia et versus ante evangelium Lc 6, 20 

(R/. Alleluia). V. Beati pauperes, quia vestrum est regnum Dei. 

Evangelium: Mt 19, 27-29: 

In illo tempore: Dixit Petrus ad Iesum: « Ecce 
nos reliquimus omnia »... 


Super oblata 

Haec sancta. Domine, 

quae in beati Benedicti celebritate deferimus, 
respice benignus, et praesta, 
ut nos, eius exemplis te quaerentes, 

unitatis in tuo servitio pacisque dona consequi mereamur. 

Per Christum. 

V 

Praefatio ut in die 21 Martii 

Ant. ad communionem Cf Mt 19, 27-29 

Arnen dico vobis quod vos qui reliquistis omnia, 
et secuti estis me, centuplum accipietis, 
et vitam aeternam possidebitis. 

Post communionem 

Accepto pignore vitae aeternae, 

te. Domine, suppliciter deprecamur, 

ut, beati Benedicti monitis obsequentes, 

operi tuo fideliter serviamus, 

et fratres ferventi diligamus caritate. 

Per Christum. 

PRO MISSA VOTIVA 


SANCTI PATRIS BENEDICTI, ABBATIS 


Ant. ad introitum Gen 12, 2 

Faciam te in gentem magnam, et benedicam tibi, 
et magnificabo nomen tuum, erisque benedictus. 

Collecta 

Deus, qui praeclaris beati Benedicti monitis 
multos tibi populos aggregasti, 

praesta, ut viam mandatorum tuorum dilatato corde currentes, 
unius fidei robore pacisque semper dulcedine 
eius meritis perfruamur. 

Per Dominum. 

Lectio prior 

Lectio libri Siracidae 44, 25a. 45, 2a. 4. 6a. 8b. 9a. 

Benedictionem omnium gentium dedit illi Dominus. Agnovit 
eum in benedictionibus suis, et dedit illi hereditatem. Similem 
illum fecit in gloria sanctorum, et magnificavit eum in timore 
inimicorum. In fide et lenitate ipsius sanctum fecit illum, et 
elegit eum ex omni carne. 

Et dedit illi coram praecepta, et legem vitae et disciplinae. 
Statuit ei testamentum aeternum et beatificavit illum in gloria; 
et circumcinxit eum zona gloriae, et induit eum stolam gloriae. 

Vel 

Lectio libri Siracidae 51, 18-23. 31-34. 

Psalmus responsorius Ps 111, 1-2. 3-4. 5-7a. 7b-8. 9 (R!. 2) 

RJ. Potens in terra erit semen eius, 
generatio rectorum benedicetur. 

1. Beatus vir qui timet Dominum, 
in mandatis eius cupit nimis. 

2. Potens in terra erit semen eius, 
generatio rectorum benedicetur. R/. 

3. Gloria et divitiae in domo eius, 

et iustitia eius manet in saeculum saeculi. 

4. Exortum est in tenebris lumen rectis, 
misericors et miserator et iustus. Rh 

5. Iucundus homo qui miseretur et commodat, 
disponet res suas in iudicio, 

6. quia in aeternum non commovebitur. 

7. In memoria aeterna erit iustus. R/. 

Ab auditione mala non timebit. 

Paratum cor eius, sperans in Domino, 

8. confirmatum est cor eius, non timebit, 
donec despiciat inimicos suos. RJ. 

9. Distribuit, dedit pauperibus; 

iustitia eius manet in saeculum saeculi, 
cornu eius exaltabitur in gloria. R?. 

Alleluia et versus ante evangelium Mt 5, 9 

(R/. Alleluia). V. Beati pacifici, 

quoniam filii Dei vocabuntur. (R/. Alleluia) 


Evangelium 

* Lectio sancti evangelii secundum Matthaeum 5, 1-12a 

In illo tempore: 

Videns Iesus turbas ascendit in montem, et, cum sedisset, 
accesserunt ad eum discipuli eius, et aperiens os suum docebat 
eos, dicens: 

« Beati pauperes spiritu, quoniam ipsorum est regnum cae¬ 
lorum. 

Beati qui lugent, quoniam ipsi consolabuntur. 

Beati mites, quoniam ipsi possidebunt terram. 

Beati qui esuriunt et sitiunt iustitiam, quoniam ipsi satu¬ 
rabuntur. 

Beati misericordes, quia ipsi misericordiam consequentur. 
Beati mundo corde, quoniam ipsi Deum videbunt. 

Beati pacifici, quoniam filii Dei vocabuntur. 

Beati qui persecutionem patiuntur propter iustitiam, quo¬ 
niam ipsorum est Regnum caelorum. 



Beati estis cum maledixerint vobis et persecuti vos fuerint 
et dixerint omne malum adversum vos, mentientes, propter 
me; gaudete et exsultate, quoniam merces vestra copiosa 
est in caelis ». 

Super oblata 

Hanc hostiam. Domine, 

quam in beati Benedicti memoria deferimus, 
suscipe miseratus, 

qui crucis abnegationem nos sapienter edocuit, 
ut Christi mysterio fideliter viveremus. 

Per Christum. 

Praefatio ut in die 21 Martii 

Ant. ad communionem Is 63, 14; 32, 18 

Spiritus Domini ductor meus fuit, 

et sedebit populus meus in pulchritudine pacis. 

Post communionem 

Haec tuae dilectionis. Domine, sacramenta quae sumpsimus, 
beati patris Benedicti sancta praecepta confirment, 
qui mirabiliter caritatem fraternitatis 
doctrina et moribus commendavit. 

Per Christum. 


Die 12 Iulii 

S. IOANNIS GUALBERTI, abbatis 

( 

Ant. ad introitum Ps 15, 5-6 

Dominus pars hereditatis meae et calicis mei; tu es qui restitues 
hereditatem meam mihi. Funes ceciderunt mihi in praeclaris; 
etenim hereditas mea praeclara est mihi. 


Collecta 

Deus, auctor pacis et amator, 

quem nosse vivere, cui servire regnare est, 


43 



nos in tua, quaesumus, caritate confirma, 
ut, beati Ioannis abbatis exemplo, 

reddentes bonum pro malo et benedictionem pro maledicto, 
veniam a te consequamur et pacem. 

Per Dominum. 

Lectio prior 

De feria vel: lectio libri Levitici 19, 1-2. 17-18 

Psalmus responsorius Ps 14, 2-3ab. 3cd-4ab. 5 (Rb: la) 

RJ. Domine, quis habitabit in tabernaculo tuo? 

2. Qui ingreditur sine macula, et operatur iustitiam; 

3. qui loquitur veritatem in corde suo, 
qui non egit dolum in lingua sua. R!. 

Nec fecit proximo suo malum, 
et opprobrium non intulit proximo suo. 

4. Ad nihilium reputatus est in conspectu eius malignus, 
timentes autem Dominum glorificat. Rb 

5. Qui pecuniam suam non dedit ad usuram, 
et munera super innocentem non accepit. 

Qui facit haec, non movebitur in aeternum. R/. 

Alleluia et versus ante evangelium Io 13, 34 

(R/. Alleluia). f. Mandatum novum do vobis, dicit Dominus, 
ut diligatis invicem, sicut dilexi vos (RJ. Alleluia). 

Evangelium 

De feria vel: secundum Matthaeum 5, 43-48 

Super oblata 

Accepta tbi sint, quaesumus, Domine, 
munera nostrae servitutis 

pro beati Ioannis commemoratione altari tuo proposita, 
et concede, ut, a terrenis impedimentis absoluti, 
te solo divites efficiamur. 

Per Christum. 

Ps 33, 9 


Ant. ad communionem 

Gustate et videte quoniam suavis est Dominus: 
beatus vir, qui sperat in eo. 

Post communionem 

Per huius virtutem sacramenti, quaesumus, Domine, 
beati Ioannis exemplo, 
deduc nos iugiter in tua dilectione, 
et opus bonum quod coepisti in nobis 
perfice usque in diem Christi Iesu. 

Qui vivit. 

Die 29 Iulii 

Ss. MARTHAE, MARIAE ET LAZARI, HOSPITUM DOMINI 

MEMORIA 

Ant. ad introitum Lc 10, 38 

Intravit Iesus in quoddam castellum, et mulier quaedam 
Martha nomine excepit illum in domum suam. 

Collecta 

Deus, qui Filio tuo in Bethaniae domo dilectionem amici, 
ministrantis sedulitatem, audientis diligentiam comparasti, 
da nos eidem Magistro et meditationis ardore 
et operibus semper caritatis haerere, 
ut oculis suis acceptabiles 

in suae nos tandem domum beatitudinis introducat. 

Qui tecum. 

Alia 

Deus, cuius Filius 

de sepulcro ad vitam Lazarum revocavit, 
et in domo Marthae dignatus est hospitari, 
da nobis, quaesumus, 

ut, ipsi in fratribus nostris fideliter ministrantes, 
cum Maria verbi eius meditatione pasci mereamur. 

Qu tecum. 

Lectio prior 

Lectio libri Genesis 18,l-10a 

In diebus illis: 

Apparuit Abrahae Dominus in convalle Mambre, sedenti in 
ostio tabernaculi sui in ipso fervore diei. Cumque elevasset 
oculos, apparuerunt ei tres viri stantes prope eum; quos cum 
vidisset, cucurrit in occursum eorum de ostio tabernaculi, et 
adoravit in terram. 

Et dixit: « Domine, si inveni gratiam in oculis tuis, ne tran¬ 
seas servum tuum; sed afferam pauxillum aquae, et lavate pedes 
vestros, et requiescite sub arbore. Ponamque buccellam panis 
et confortate cor vestrum; postea transibitis; idcirco enim decli¬ 
nastis ad servum vestrum ». Qui dixerunt: « Fac ut locutus es ». 

Festinavit Abraham in tabernaculum ad Saram, dixitque ei: 
« Accelera, tria sata similae commisce, et fac subcinercios pa¬ 
nes ». Tulit quoque butyrum et lac et vitulum, quem coxerat, et 
posuit coram eis; ipse vero stabit iuxta eos sub arbore. 

Psalmus responsorius Ps 83, 2-4. 5-6. 11. 12-13 (RJ. Lc 11, 28) 
Rb Beati qui audiunt Verbum Dei et custodiunt. 

2. Quam dilecta tabernacula tua, Domine virtutum. 

3. Concupiscit et deficit anima mea in atria Domini. 

Cor meum et caro mea exsultaverunt in Deum vivum. 

4. Etenim passer invenit sibi domum. 

et turtur nidum sibi, ubi ponat pullos suos: 
altaria tua, Domine virtutum, 
rex meus et Deus meus. RJ. 

5. Beati qui habitant in domo tua, 
in perpetuum laudabunt te. 

6. Beatus vir, cuius est auxilium abs te, 
ascensiones in corde suo disposuit. 

11. Quia melior est dies una in atriis tuis super milia, 
elegi ad limen esse in domo Dei mei 

magis quam habitare in tabernaculis peccatorum. R/. 

12. Quia sol et scutum est Dominus Deus, 
gratiam et gloriam dabit Dominus; 

non privabit bonis eos qui ambulant in innocentia. 

13. Domine virtutum, beatus homo, 
qui sperat in te. R!. 

Alleluia et versus ante evangelium Lc 10, 42 

(R!. Alleluia). V. Maria optimam partem elegit, 
quae non auferetur ab ea. 

Evangelium 

>J< Lectio sancti evangelii secundum Lucam 10, 38-42 

In illo tempore: 

Intravit Iesus in quoddam castellum; et mulier quaedam, 
Martha nomine, excepit illum in domum suam. Et huic erat 
soror nomine Maria, quae etiam sedens secus pedes Domini 
audiebat verbum illius. 

Martha autem satagebat circa frequens ministerium; quae 
stetit et ait: « Domine, non est tibi curae, quod soror mea reliquit 
me solam ministrare? dic ergo illi ut me adiuvet ». 

Et respondens dixit illi Dominus: « Martha, Martha, sollicita 
es et turbaris erga plurima. Porro unum est necessarium: Maria 
optimam partem elegit, quae non auferetur ab ea ». 


Vel: 

Alleluia et versus ante evangelium Io 11, 19-27 

(R!. Alleluia). V. Tu es Christus Filius Dei vivi, 
qui in hunc mundum venisti. (R!. Alleluia). 


Vel: 

Alleluia et versus ante evangelium Io 8, 12b 

(R/. Alleluia). f. Ego sum lux mundi, dicit Dominus; 
qui sequitur me, habebit lumen vitae. (R/. Alleluia). 

Evangelium: secundum Ioannem 11, 19-27 

In illo tempore: Multi ex ludaeis venerant ad 
Martham... 

Vel: 

Alleluia et versus ante evangelium Io 11, 5 

(R?. Alleluia). V. Diligebat Iesus Martham et sororem eius 
Mariam, et Lazarum. (Rb Alleluia). 

Evangelium: secundum Ioannem 12, 1-11 

Iesus ante sex dies Paschae... 


Super oblata 

In sanctis tuis, te Domine, mirabilem praedicantes, 
maiestatem tuam suppliciter exoramus, 
ut sicut eorum tibi gratum exstitit caritatis obsequium, 
sic nostrae servitutis accepta reddantur officia. 

Per Christum. 

Ant. ad communionem Ap 3, 20 

Ecce sto ad ostium et pulso: 

Si quis audierit vocem meam et aperuerit ianuam, 
introibo ad illum et cenabo cum illo, et ipse mecum. 

Post communionem 

Corporis et sanguinis Unigeniti tui sacra perceptio, Domine, 
ab omnibus nos caducis rebus avertat, 
ut exemplo sanctorum tuorum Lazari, Marthae et Mariae 
valeamus tibi et sincera in terris caritate proficere, 
et tui perpetua in caelis visione gaudere. 

Per Christum. 

AUGUSTUS 


Die 19 Augusti 

S. BERNARDI TOLOMEI, abbatis 

Ant. ad introitum ler 3, 15 

Dabo vobis pastores iuxta cor meum, et pascent vos scentia 
et doctrina. 

Vel Dan 3, 84. 87 

Sacerdotes Dei, benedicite Dominum; sancti et humiles corde, 
laudate Deum. 

Collecta 

Deus, qui Ecclesiam tuam per beatum Bernardum abbatem 

nova religionis institutione ditasti, 

concede, quaesumus, 

ut, eius exemplo et auxilio roborati, 

ad ea pervenire mereamur 

quae tuis sunt fidelibus praeparata. 

Per Dominum. 

Lectio prior 

De feria vel: ex epistola beati Pauli apostoli ad Corinthios 

1, 26-31 

Psalmus responsorius Ps 15, 1-2 et 5. 7-8. 9 et 11 (R. 5a) 

R. Tu es, Domine, pars hereditatis meae. 

1. Conserva me, Deus, quoniam speravi in te. 

2. Dixi Domino: « Dominus meus es tu, 
bonum mihi non est sine te ». 

5. Dominus pars hereditatis meae et calicis mei: 
tu es qui detines sortem meam. R. 

7. Benedicam Dominum, qui tribuit mihi intellectum; 
insuper et in noctibus erudierunt me renes mei. 

8. Proponebam Dominum in conspectu meo semper, 
quoniam a dextris est mihi, non commovebor. R 1 . 

9. Propter hoc laetatum est cor meum, 
et exsultaverunt praecordia mea; 
insuper et caro mea requiescet in spe. 

11. Notas mihi facies vias vitae, 

plenitudinem laetitiae cum vultu tuo, 
delectationes in dextera tua usque in finem. 3R/. 

Alleluia et versus ante evangelium Mt 5, 8 

(R. Alleluia). V. Beati mundo corde, 

quoniam ipsi Deum videbunt. (Rb Alleluia). 


Evangelium 

De feria vel: secundum Lucam 12, 32-34 

Super oblata 

Suscipe, quaesumus, Domine, hoc sacrificium populi tui, 
ut, quod tibi in honore beati Bernardi offertur ad gloriam, 
nobis tribuas ad salutem perpetuam. 

Per Christum. 

Ant. ad communionem Mt 20, 28 

Filius hominis non venit ministrari, sed ministrare, 
et dare animam suam redemptionem pro multis. 

Post communionem 

Sumpsimus, Domine, sancti tui Bernardi memoriam celebrantes, 
sacramenta caelestia: 

praesta, quaesumus, ut quod temporaliter gerimus, 
aeternis gaudiis consequamur. 

Per Christum. 

(Vel: Missa 4 de Communi sanctorum: MR 716) 

SEPTEMBER 


Die 17 Septembris 
S. HILDEGARDIS. virginis 


Ant. ad introitum 

Gaudeamus et exsultemus, quia Dominus omnium dilexit 
virginem sanctam atque gloriosam. 

Collecta 

Deus, qui beatam Hildegardem virginem 
ad cont|n!%)]andam tuae claritatem maiestatis 
amoris tui desideriis accendisti, 
ipsa intercedente concede propitius, 

ut, spiritalis eruditionis bonaeque conversationis incrementa 
percipere valeamus. 

Per Dominum. 

Lectio prior 

De feria vel: ex epistola prima beati Pauli apostoli ad Corinthios 

2, 10b-16 

Psalmus responsorius Ps 26, 1.4.5. 8b-9ab. 9cd et 11 (Rb 8b) 
Rb Faciem tuam. Domine, requiram. 

1. Dominus illuminatio mea et salus mea, quem timebo? 
Dominus protector vitae meae, a quo trepidabo? Rb 

4. Unum petii a Domino, hoc requiram: 
ut inhabitem in domo Domini 
omnibus diebus vitae meae, 

ut videam voluptatem Domini 
et visitem templum eius. Rb 

5. Quoniam occultabit me in tentorio suo, 
in die malorum. 

Abscondet me in abscondito tabernaculi sui, 
in petra exaltabit me. Rb 

8. Faciem tuam, Domine, requiram. 

9. Ne avertas faciem tuam a me, 
ne declines in ira a servo tuo. Rb 

Adiutor meus es tu, ne me reicias, 
neque derelinquas me, Deus salutis meae. 

Ostende mihi, Domine, viam tuam 

et dirige me in semitam rectam propter inimicos meos. R/. 

Alleluia et versus ante evangelium Cf. Mt 11, 25 

(RJ. Alleluia). V. Benedictus es. Pater, Domine caeli et terrae, 
quia mysteria regni parvulis revelasti. (R!. Alleluia). 

Evangelium 

De feria vel: secundum Matthaeum 13, 10-17 

Super oblata 

Dicatae, quaesumus, Domine, capiamus oblationis effectum, 
ut, beatae Hildegardis exemplo, 
terrenae vetustatis conversatione mundati, 
caelestis vitae profectibus innovemur. 

Per Christum. 

Ant. ad communionem Mt 25, 4.6 

Quinque prudentes virgines acceperunt oleum 
in vasis suis cum lampadibus. 

Media autem nocte clamor factus est: 

Ecce sponsus venit, exite obviam Christo Domino. 

Post communionem 

Corporis et Sanguinis Unigeniti tui sacra perceptio, Domine, 
ab omnibus nos caducis rebus avertat, 
ut exemplo beatae Hildegardis valeamus 
tui et sincera in terris caritate proficere, 
et perpetua in caelis visione gaudere. 

Per Christum. 

NOVEMBER 


Die 7 Novembris 
S. WILLIBRORDI, episcopi 

Ant. ad introitum Ez 34, 11. 23-24 

1 • ■ 

Visitabo oves meas, dicit Dominus, et suscitabo pastorem 
qui pascat eas: ego autem Dominus ero eis in Deum. 

Collecta 

Deus, qui beato Willibrordo episcopo 

peregrinari pro Christo 

ad praedicandum Evangelium inspirasti, 

da, nobis, eius intercessione, 

in fidei stabilitate consistere, 

et in spe Evangelii fortiter permanere. 

Per Dominum. 

Lectio prior 

De feria vel: ex epistola prima beati Pauli apostoli ad Corinthios 

9, 16-19. 22-23 

Psalmus responsorius Ps 95, l-2a. 2b-3. 9-10a. 11-12 (R: cf. 3) 
R. Annuntiate in omnibus populis mirabilia Dei. 

1. Cantate Domino canticum novum, 
cantate Domino, omnis terra. 

2. Cantate Domino, benedicite nomini eius. R. 

Annuntiate de die in diem salutare eius. 

3. Annuntiate inter gentes gloriam eius, 
in omnibus populis mirabilia eius. R. 

9. Adorate Dominum in splendore sancto. 

Contremiscite a facie eius, universa terra, 

10. dicite in gentibus: « Dominus regnativt ». R. 

11. Laetentur caeli et exsultet terra, 
sonet mare et plenitudo eius; 

12. gaudebunt campi et omnia quae in eis sunt. 

Tunc exsultabunt omnia ligna silvarum. R. 

Alleluia et versus ante evangelium Mt 28, 19a-20b 

(R?. Alleluia). V. Euntes, docete omnes gentes, dicit Dominus; 
ego vobiscum sum omnibus diebus 
usque ad consummationem saeculi (R/. Alleluia). 


Evangelium 

De feria vel: secundum Matthaeum 28, 16-20 

Super oblata 

Hostias, quaesumus, Domine, 

quas in festivitate beati Willibrordi 

sacris altaribus exhibemus, propitius respice, 

ut, nobis indulgentiam largiendo, 

tuo nomini dent honorem. 

Per Christum. 

Ant. ad communionem Io 15, 16 

Non vos me elegistis, dicit Dominus; 

sed ego elegi vos, et posui vos ut eatis, et fructum afferatis, 
et fructus vester maneat. 

Post communionem 

Refecti sacris mysteriis, Domine, humiliter deprecamur, 

ut, beati Willibrordi exemplo, studeamus confiteri quod credidit, 

et opere exercere quod docuit. 

Per Christum. 

(Vel Missa 7 pro religiosis: de Communi sanctorum, MR 719) 

/ 

Die 12 Novembris 

S. THEODORI STUDITAE, abbatis 

Ant. ad introitum Ps 15, 5-6 

Dominus pars hereditatis meae et calicis mei; 
tu es qui restitues hereditatem meam mihi. 

Funes ceciderunt mihi in praeclaris; 
etenim hereditas mea praeclara est mihi. 

Collecta 

Deus, qui per beatum Theodorum abbatem 
coenobiticae vitae disciplinam et decus confirmasti, 
concede nobis, quaesumus, 
eius exemplo et auxilio, 

ut, passionibus Christi per patientiam configurati, 
regni eius mereamur esse consortes. 

Qui tecum. 

Lectio prior 

De feria vel: ex epistola secunda beati Pauli apostoli ad Corinthios 

4, 6-15 

Psalmus responsorius Ps 33, 2-3. 4-5. 6-7. 10-11. 20-21 (RJ. 12) 
R/. Benedicam Dominum in omni tempore. 

2. Benedicam Dominum in omni tempore, 
semper laus eius in ore meo. 

3. In Domino gloriabitur anima mea, 
audiant mansueti et laetentur. R!. 

4. Magnificate Dominum mecum, 

et exaltemus nomen eius in idipsum. 

5. Exquisivi Dominum, et exaudivit me, 

et ex omnibus terroribus meis eripuit me. R/ 

6. Respicite ad eum, et illuminamini, 
et facies vestrae non confundentur. 

7. Iste pauper clamavit, et Dominus exaudivit eum, 

et de omnibus tribulationibus eius salvavit eum. R/. 

10. Timete Dominum sancti eius, 
quoniam non est inopia timentibus eum. 

11. Divites eguerunt et esurierunt, 

inquirentes autem Dominum non deficient omni bono. R/. 

20. Multae tribulationes iustorum. 

et de omnibus his liberabit eos Dominus. 

21. Custodit omnia ossa eorum, 
unum ex his non conteretur. R. 

Alleluia et versus ante evangelium Io 14, 23 

(R/. Alleluia) V. Si quis diligit me, sermonem meum servabit, 
et Pater meus diliget eum, 
et ad eum veniemus. (RJ. Alleluia). 


Evangelium 

De feria vel: secundum Ioannem 15, 1-8 

Super oblata 

Clementissime Deus, qui, vetere homine consumpto, 
novum secundum te in beato Theodoro creare dignatus es, 
concede propitius, ut nos pariter renovati 
hanc placationis hostiam tibi acceptabilem offeramus. 

Per Christum. 

Ant. ad communionem Cf. Mt 19, 27-29 

Arnen dico vobis quod vos qui reliquistis omnia, 
et secuti estis me, centuplum accipietis, 
et vitam aeternam possidebitis. 

Post communionem 

Quaesumus, omnipotens Deus, 

ut, qui huius sacramenti munimur virtute, 

exemplo beati Theodori discamus te super omnia semper 

inquirere, 

et novi hominis formam in hoc saeculo portare. 

Per Christum. 


Die 19 Novembris 
S. MECHTILDIS, virginis 


Ant. ad introitum 

Haec est virgo sapiens, et una de numero prudentum, 
quae obviam Christo cum lampade accensa exiit. 


56 



Collecta 


Deus, qui pietatis tuae gratia 

supernae claritates dispositionis beatae Mechtildi virgini 

revelasti, praesta, quaesumus, 

ut, quod iam fidei veritate cognoscimus, 

in caelesti visione, revelata facie, perfruamur. 

Per Dominum. 

Lectio prior 

De feria vel: lectio libri Siracidae 51, 18-28 

Psalmus responsorius Ps 62, 2abc-2d. 4. 5-6. 7-9. (R/. 2b) 

R!. Sitivit in te anima mea, Deus meus. 

2. Deus, Deus meus es tu, ad te de luce vigilo. 

Sitivit in te anima mea, te desideravit caro mea. 

In terra deserta et arida et inaquosa. R?. 

4. Quoniam melior est misericordia tua super vitas, 
labia mea laudabunt te. R!. 

5. Sic benedicam te in vita mea, 

et in nomine tuo ledicam te in vita mea. 

6. Sicut adipe et pinguedine repleatur anima mea, 
et labiis exsultationis laudabit os meum. Rb 

7. Cum memor ero tui super stratum meum, 
in matutinis meditabor de te, 

8. quia fuisti adiutor meus, 

et in velamento alarum tuarum exsultabo. 

9. Adhaesit anima mea post te. 
me suscepit dextera tua. RJ. 


Alleluia et versus ante evangelium Cf. Mt 11, 25 

(R f. Alleluia) V. Benedictus es. Pater, Domini caeli et terrae, 
quia mysteria regni parvulis revelasti. (R?. Alleluia) 


Evangelium 

De feria vel: secundum Matthaeum 25, 1-13 

Super oblata 

In beata virgine Mechtilde te, Domine, mirabilem praedicantes, 

maiestatem tuam suppliciter exoramus, 

ut, sicut eius tibi grata sunt merita, 

sic nostrae servitutis accepta reddantur officia. 

Per Christum. 

Ani. ad communionem Mt 25, 6 

Ecce Sponsus venit: exite obviam Christo Domino. 

Post communionem 

Divini muneris participatione refecti, 
quaesumus. Domine Deus noster, 
ut exemplo beatae Mechtildis 

mortificationem lesu in corpore nostro circumferentes, 
tibi soli adhaerere studeamus. 

Per Christum. 

(Vel Missa 7 pro religiosis De Communi sanctorum et sancta¬ 
rum MR 719) 


Die 26 Novembris 
S. SILVESTRI, abbatis 


Ant. ad introitum Ier 3, 15 

Dabo vobis pastores iuxta cor meum, et pascent vos scientia 
et doctrina. 

Vel: Dan 3, 84. 87 

Sacerdotes Dei, benedicite Dominum; sancti et humiles cor¬ 
de, laudate Deum. 

Collecta 

Deus, qui beato Silvestro abbati 

dulcis solitudinis et operosae vitae coenobialis studium tribuisti, 
da nobis, quaesumus, 

sincera semper mente te quaerere, 

et in humili caritate ad aeterna tabernacula festinare. 

Per Dominum. 

Lectio prior 

De feria vel: ex epistola beati Pauli apostoli ad Romanos 8, 26-30 

Psalmus responsorius Ps 23, 1-2. 3-4ab. 5-6 (R. Cf 6) 

R. Haec est generatio quaerentium faciem tuam, Domine. 

1. Domini est terra et plenitudo eius, 
orbis terrarum et qui habitant in eo. 

3. Quis ascendet in montem Domini, 
aut quis stabit in loco sancto eius? 

4. Innocens manibus et mundo corde, 

qui non accepit in vanum nomen eius. R 

5. Hic accipiet benedictionem a Domino, 
et iustificationem a Deo salutari suo. 

6. Haec est generatio quaerentium eum, 
quaerentium faciem Dei Iacob. R. 

Alleluia et versus ante evangelium Ps 132, 1 

(R. Alleluia). W. Ecce quam bonum et quam iucundum 
habitare fratres in unum. (R. Alleluia). 

Evangelium 

De feria vel: secundum Matthaeum 13, 44-46. 

Super oblata 

Suscipe, quaesumus, Domine, hoc sacrificium populi tui, 
ut, quod tibi in honore beati Silvestri offertur ad gloriam, 
nobis tribuas ad salutem perpetuam. 

Per Christum. 

Ant. ad communionem Mt 20, 28 

Filius hominis non venit ministrari, sed ministrare, 
et dare animam suam redemptionem pro multis. 

Post communionem 


Sumpsimus, Domine, sancti tui Silvestri memoriam celebrantes, 

sacramenta caelestia, 

praesta, quaesumus, 

ut quod temporaliter gerimus, 

aeternis gaudiis consequamur. 

Per Christum. 

(Vel: Missa 1 de Communi Sanctorum et Sanctarum MR 713) 


DECEMBER 

Die 5 Decembris 

S. SABBAE, abbatis 


Ant. ad introitum Ps 91, 13-14 

lustus ut palma florebit, sicut cedrus Libani multiplicabitur; 
plantatus in domo Domini, in atriis domus Dei nostri. 


Collecta 

Deus, qui beatum Sabbam monasticae vitae fautorem insignem 
rectaeque assertorem fidei providisti, 
da nobis in caritate semper facere veritatem 
ac tibi soli in gaudia servire perpetua. 

Per dominum. 


Lectio prior 

De feria vel: lectio libri primi Regum 19, 4-9a. ll-15a 

Psalmus responsorius Ps 14, 1-2. 3-4b. 4c-5 (R?. Ib) 

R!. Iustus requiescet in monte sancto tuo, Domine. 

1. Domine, quis habitabit in tabernaculo tuo: 

Quis requiescet in monte sancto tuo? 

2. Qui ingreditur sine macula, et operatur iustitiam; 
qui loquitur veritatem in corde suo. R/. 

3. Qui non egit dolum in lingua sua, 
nec fecit proximo suo malum 

et opprobrium non intulit proximo suo. 

4. Ad nihilum reputatus est in conspectu eius malignus, 
timentes autem Dominum glorificat. R!. 

Qui iurat in detrimentum suum et non mutat, 

5. qui pecuniam suam non dedit in usuram 
et munera super innocentem non accepit. 

Qui facit haec, non movebitur in aeternum. R?. 


Alleluia et versus ante evangelium Gal 6, 14 

(R. Alleluia) V. Mihi absit gloriari nisi in cruce Domini, 
per quem mihi mundus crucifixus est, 
et ego mundo. (R/. Alleluia) 


Evangelium 

De feria vel: secundum Lucam 14, 25-33 

Super oblata 

Hostias ad altare tuum offerentibus, Domine, 
da nobis illuni pietatis affectum, quem beato Sabbae infudisti, 
ut pura mente ac fervido corde rei sacrae attendamus, 
et sacrificium tibi placitum nobisque proficuum celebremus. 

Per Christum. 

Mt 11,28 


Aut. ad communionem 

Venite ad me, omnes qui laboratis et onerati estis, 
et ego reficiam vos, dicit Dominus. 

Post communionem 

Sacramentorum tuorum, Domine, 
communio sumpta nos salvet, 
et in tuae veritatis luce confirmet. 

Per Christum. 

(Vel Missa 4 de Communi Sanctorum et Sanctarum MR 716) 


COMMUNE SANCTORUM MONACHORUM ET MONIALIUM 


Textus huius Communis assumi possunt in toto vel in parte 
loco textuum qui in Proprio totius Confoederationis et in Pro¬ 
priis particularibus Congregationum vel Monasteriorum referen¬ 
tur pro Abbatibus, monachis et monialibus. 

Ant. ad introitum Ps 15, 5-6 

Dominus, pars hereditatis meae et calicis mei; 
tu es qui restitues hereditatem meam mihi. 

Funes ceciderunt in praeclaris; 

etenim hereditas mea praeclara est mihi. 

Collecta 

Deus, cuius munere beatus N. omnia sua dereliquit, 

ut Christum pauperem sequi et humilem corde 

usque in finem perseveraret imitari, 

tribue, quaesumus, eius intercessione, 

ut opus evangelicae conversionis, quod in nobis coepisti, 

ipse perficias usque in diem Christi Iesu. 

Qui tecum. 

1. Pro monachis et monialibus 
Extra tempus paschale 


Lectio prior 

Lectio libri primi Regum 19, 4-9a. ll-15a. 

In diebus illis: 

Perrexit Elias in desertum viam unius diei. Cumque venisset 
et sederet subter unam iuniperum, petivit animae suae ut 
moreretur et ait: « Sufficit mihi, Domine: tolle animam meam, 
neque enim melior sum quam patres mei ». Proiecitque se et 
obdormivit in umbra iuniperi. 

Et ecce angelus Domini tetigit eum, et dixit illi: « Surge et 
comede ». Respexit, et ecce ad caput suum subcinericius panis et 
vas aquae; comedit et bibit, et ambulavit in fortitudine cibi illius 
quadraginta diebus et quadraginta noctibus, usque ad montem 
Dei Horeb. 

Cumque venisset illuc, mansit in spelunca. Et ecce sermo 
Domini ad eum, et ait ei: « Egredere, et sta in monte coram 
Domino ». Et ecce Dominus transit. 

Et spiritus grandis et fortis subvertens montes et conterens 
petras ante Dominum; non in spiritu Dominus. Et post spiritum, 
commotio; non in commotione Dominus. Et post commotionem, 
in igne Dominus. Et post ignem, sibilus aurae tenuis, 
ignis; non in igne Dominus. Et post commotionem, ignis; non 

Quod cum audisset Elias, operuit vultum suum pallio, et 
egressus stetit in ostio speluncae; et ecce vox ad eum dicens: 
« Quid hic agis, Elia? ». 

Et ille respondit: « Zelo sum pro Domino Deo exercituum, 
quia dereliquerunt pactum tuum filii Israel, altaria tua destru¬ 
xerunt, prophetas tuos occiderunt gladio: derelictus sum ego 
solus, et quaerunt animam meam ut auferant eam. » 

Et ait Dominus ad eum: Vade, et revertere in viam tuam 
per desertum in Damascum. 

Tempore paschali 

Lectio prior 

Lectio Actuum Apostolorum 4, 32-35 

In diebus illis: 

Multitudinis credentium erat cor unum et anima una; nec 
quisquam eorum, quae possidebat, aliquid suum esse dicebat; 
sed erant illis omnia communia. 

Et virtute magna reddebant Apostoli testimonium resurrec¬ 
tionis Iesu Christi Domini nostri, et gratia magna erat in omni¬ 
bus illis. 

Neque enim quisquam egens erat inter illos; quotquot enim 
possessores agrorum aut domorum erant, vendentes afferebant 
pretia eorum quae vendebant, et ponebant ante pedes Apostolo¬ 
rum; dividebatur autem singulis, prout cuique opus erat. 


Psalmus responsorius Ps 14, 2-3ab. 3cd-4ab. 5 (RIb) 

Rb Iustus requiescet in monte sancto tuo, Domine. 

2. Qui ingreditur sine macula, et operatur iustitiam; 

3. qui loquitur veritatem in corde suo, 
qui non egit dolum, in lingua sua. Rb 

Nec fecit proximo suo malum, 
et opprobrium non intulit proximo suo. 

4. Ad nihilum reputatus est in conspectu eius malignus, 
timentes autem Dominum glorificat. Rf. 

5. Qui pecuniam suam non dedit ad usuram, 
et munera super innocentem non accepit. 

Qui facit haec, non movebitur in aeternum. Rb 

Lectio secunda 

Lectio epistolae beati Pauli apostoli ad Romanos 8, 26-30 

Fratres, 

Spiritus adiuvat infirmitatem nostram; nam quod oremus 
sicut oportet nescimus, sed ipse Spiritus interpellat gemitibus 
inenarrabilibus. Qui autem scrutatur corda scit quid desideret 
Spiritus, quia secundum Deum postulat pro sanctis. 

Scimus autem quoniam diligentibus Deum omnia coope¬ 
rantur in bonum, iis qui secundum propositum vocati sunt 
sancti. 

Nam quos praescivit, et praedestinavit conformes fieri ima¬ 
ginis Filii eius, ut sit ipse primogenitus in multis fratribus; 
Quos autem praedestinavit, hos et vocavit; et quos vocavit, hos 
et iustificavit; quos autem iustificavit, illos et glorificavit. 

Alleluia et versus ante evangelium Mt 5, 8. 

(Rb Alleluia). V. Beati mundo corde, 

quoniam ipsi Deum videbunt. (Rb Alleluia) 


Vel: 

(Rb Alleluia) V. Beati pacifici, 

quoniam filii Dei vocabuntur. (Rb Alleluia) 

Evangelium 

Lectio sancti evangelii secundum Matthaeum 19, 16-21 

In illo tempore: 

Ecce unus accedens, ait ad Iesum: « Magister bone, quid 
boni faciam ut habeam vitam aeternam? ». 

Qui dixit ei: « Qui me interrogas de bono? Unus est bonus, 
Deus. Si autem vis ad vitam ingredi, serva mandat ». 

Dicit illi: « Quae? ». 

Iesus autem dixit: « Non homicidum facies, non adulterabis, 
non facies furtum, non falsum testimonium dices, honora pa¬ 
trem tuum et matrem tuam, et diliges proximum tuum sicut 
teipsum ». 

Dicit illi adulescens: « Omnia haec custodivi a iuventute 
mea; quid adhuc deest? ». 

Ait illi Iesus: « Si vis perfectus esse, vade, vende quae 
habes, et da pauperibus, et habebis thesaurum in caelo; et veni, 
sequere me ». 

2. Pro virginibus 


Extra tempus paschale 


Lectio prior 

Lectio libri Osee prophetae 2, 14. 15-16. 17b. 19-20. 21-22 

Haec dicit Dominus: 

« Ecce ego lactabo eam, et ducam eam in solitudinem, et 
loquar ad cor eius; et canet ibi iuxta dies iuventutis suae et iuxta 
dies ascensionis suae de terra Aegypti. 

Et erit in die illa, ait Dominus, vocabit me: « Vir meus », et 
non vocabit me ultra: « Baali ». Et non recordabitur ultra nomi¬ 
nis eorum. 

Et sponsabo te mihi in sempiternum; et sponsabo te mihi 
in iustitia et iudicio, et in misericordia, et in miserationibus, 
et sponsabo te mihi in fide, et scies quia ego Dominus ». 

Et erit in die illa: Exaudiam, dicit Dominus, exaudiam 
caelos, et illi exaudient terram; et terra exaudiet triticum et 
vinum et oleum, et haec exaudient Iesrahel. 


Tempore paschali 


Lectio prior 

Lectio libri Apocalypsis beati Ioannis apostoli 21, l-5a 

Ego, Ioannes, vidi caelum novum et terram novam. Pri¬ 
mum enim caelum et prima terra abiit, et mare iam non est. 

Et ego, Ioannes, vidi sanctam civitatem, lerusalem novam, 
descendentem de caelo a Deo, paratam sicut sponsam ornatam 
viro suo. Et audivi vocem magnam de throno dicentem: « Ecce 
tabernaculum Dei cum hominibus, et habitabit cum eis; et 
ipsi populi eius erunt, et ipse Deus cum eis erit eorum Deus. 
Et absterget Deus omnem lacrimam ab oculis eorum, et mors 
ultra non erit, neque luctus, neque clamor, neque dolor erit 
ultra; quia prima abierunt ». 

Et dixit qui sedebat in throno: « Ecce nova facio omnia ». 
Et dixit mihi: « Scribe, quia haec verba fidelissima sunt et vera ». 

Psalmus responsorius Ps 44, 11-12. 14-15. 16-17 (Rb: lia) 

Rb Audi, filia, et vide, et inclina aurem tuam. 

11. Audi, filia, et vide, et inclina aurem tuam, 

et obliviscere populum tuum et domum patris tui; 

12. et concupiscet rex speciem tuam. 

Quoniam ipse est dominus tuus, et adora eum. Rb 

14. Gloriosa nimis filia regis intrinsecus; 
texturis aureis circumamicta. 

15. In vestibus variegatis adducetur regi; 

virgines post eam, proximae eius, afferuntur tibi. Rb 

16. Afferuntur in laetitia et exsultatione, 
adducuntur in domum regis. 

17. Pro patribus tuis erunt tibi filii; 

constitues eos principes super omnem terram. Rb 


Lectio secunda 

Lectio Epistolae secundae beati Pauli apostoli ad Corinthios 

5, 14-17 

Fratres: 

Caritas Christi urget nos; aestimantes hoc, quoniam si unus 
pro omnibus mortuus est, ergo omnes mortui sunt; et pro omni¬ 
bus mortuus est Christus, ut et qui vivunt iam non sibi vivant, 
sed ei qui pro ipsis mortuus est et resurrexit. 

Itaque nos ex hoc neminem novimus secundum carnem; 
et si cognovimus secundum carnem Christum, sed nunc iam 
non novimus. Si qua ergo in Christo nova creatura, vetera tran¬ 
sierunt: ecce facta sunt omnia nova. 


Allehiia et versus ante evangelium 

(Rb Alleluia) f. Haec est virgo sapiens, 
quam Dominus vigilantem invenit; 
veniente Domino, intravit cum eo ad nuptias. 
(Rb Alleluia) 

Evangelium 

>$< Lectio sancti evangelii secundum Matthaeum 25, 1-13 

In illo tempore: 

Dixit Iesus discipulis suis parabolam hanc: « Simile erit 
regnum caelorum decem virginibus, quae accipientes lampades 
suas exierunt obviam sponso et sponsae. Quincque autem ex eis 
erant fatuae et quinque prudentes; sed quinque fatuae, acceptis 
lampadibus, non sumpserunt oleum secum; prudentes vero ac¬ 
ceperunt oleum in vasis suis cum lampidabus. Moram autem 
faciente, sponso, dormitaverunt omnes et dormierunt. 

Media autem nocte clamor factus est: « Ecce sponsus venit, 
exite obviam ei». Tunc surrexerunt omnes virgines illae, et 
ornaverunt lampades suas. 

Fatuae autem sapientibus dixerunt: « Date nobis de oleo 
vestro, quia lampades nostrae exstinguuntur». 

Responderunt prudentes dicentes: « Ne forte non sufficiat 
nobis et vobis, ite potius ad vendentes et emite vobis ». Dum 
aute mirent emere venit sponsus, et quae paratae erant intrave¬ 
runt cum eo ad nuptias, et clausa est ianua. 

Novissime vero veniunt et reliquae virgines dicentes: « Do¬ 
mine, Domine, aperi nobis ». 

At ille respondens ait: « Amen dico vobis nescio vos ». Vigi¬ 
late itaque, quia nescitis diem neque horam ». 

Super oblata 

Ad altare tuum accedentibus. Domine, 
da nobis eum pietatis affectum, 
quo beatus N. exarsit, 
ut corde mundi et caritate ferventes, 
tibi sacrificium offerre valeamus. 

Per Christum. 

Praefatio 

V. Dominus vobiscum. 

RJ. Et cum spiritu tuo. 
f. Sursum corda. 

RJ. Habemus ad Dominum. 

V. Gratias agamus Domino Deo nostro. 

R/. Dignum et iustum est. 

Vere dignum et iustum est, aequum et salutare, nos tibi semper 
et ubique gratias agere: 

Domine, sancte Pater, omnipotens aeterne Deus; 

In Sanctis enim, qui Christo se dedicaverunt 
propter regnum caelorum, 

tuam decet providentiam celebrare mirabilem, 
qua humanam substantiam 
et ad primae originis revocas sanctitatem, 
et ad experienda dona, 

quae in novo saeculo sunt habenda, perducis. 

Et ideo, cum Sanctis et Angelis universis, 
te collaudamus, sine fine dicentes: 

Sanctus, Sanctus, Sanctus Dominus Deus Sabaoth. 

Pleni sunt caeli et terra gloria tua. 

Hosanna in excelsis. 

Benedictus qui venit in nomine Domini. 

Hosanna in excelsis. 

Ant. ad communionem Mt 25, 6 

Ecce sponsus venit: exite obviam Christo Domino. 

Vel: Lc 12, 37 

Beati servi illi quos cum venerit Dominus invenerit vigilantes; 
amen dico vobis, quod praecinget se et faciet illos discumbere 
et transiens ministrabit illis. 

Post communionem 

Huius quod sumpsimus, Domine, virtute sacramenti, 

renova corda nostra; 

ut exemplo beati N., quae sursum sunt, 

non quae super terram, sapientes, 

cum Christo in gloria mereamur apparere. 

Per Christum. 

Corrigenda 


R. TRANSITUS SANCTI BENEDICTI,ABBATIS 
Dominica I post Pentecosten 

SANCTISSIMAE TRINITATIS SOLLEMNITAS 


p°7 

21o SoAloisii Gonzaga, religiosi* 
22 0 Sso Ioannis Fisher, episcopi et 
Thomae More, martyrum„ 

P-9 

22 0 Beatae Mariae Virginis Reginae* 
25o So Ioseph Calasanz, presbyterio 


2 0 SsoAngelorum Custodum 0 

PolO 

24-c SoClementis I, papae et martyris delenda 

p 0 26 

Versus ante evangelium Io 8,31b-32 

sine Alleluia 

p<>33 Collecta: lege : Pacomium 
P°51 

Collecta: lege: ad contemplandam 



INDEX ALPHABETICUS CELEBRATIONUM 

Adalbertus, episcopus et martyr, 23 aprilis.28 

Benedictus, abbas, Transitus, 21 martii.24 

Sollemnitas, 11 iulii ....... 36 

Pro Missa Votiva ....... 41 

Benedictus Anianensis, abbas, 11 februarii ...... 22 

Bernardus Tolomei, abbas, 19 augusti.49 

Caelestinus, papa et eremita, 19 maii.35 

Gregorius Nyssenus, episcopus, 10 ianuarii ..13 

Hildegardis, virgo, 17 septembris. 51 

Ioannes Gualberti, abbas, 12 iulii.43 

Martha, Maria et Lazarus, hospites Domini, 29 iulii ... 45 

Maurus et Placidus, discipuli Sancti Patris Benedicti, 15 ianuarii 15 
Mechtildis, virgo, 19 novembris.56 

Odo, Maiolus, Odilo, Hugo et B. Petrus Venerabilis, abbates 

Cluniacenses, 11 maii.30 

Pacomius, abbas, 15 maii . 33 

Robertus, Albericus et Stephanus, abbates Cistercienses, 26 ia¬ 
nuarii . 17 

Sabba, abbas, 5 decembris.60 

Scholastica, virgo, 10 februarii. 19 

Silvester, abbas, 26 novembris. 58 

Theodorus Studita, abbas, 12 novembris.54 

Willibrordus, episcopus, 7 novembris.53 

Commune Sanctorum Monachorum et Monialium . . . . 62 

